**ZMLUVA O DIELO**

medzi

**Národnou agentúrou pre sieťové a elektronické služby**

a

[●]

**ZMLUVA O DIELO**

uzatvorená v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, v súlade s ust. § 536 a nasl. zákona č. 513/1991 Zb. Obchodný zákonník v znení neskorších predpisov a v súlade s ust. § 65 a nasl. zákona č. 185/2015 Z. z. Autorský zákon v znení neskorších predpisov (ďalej len „**Zmluva o dielo**“),

medzi zmluvnými stranami::

**Objednávateľ:** **Národná agentúra pre sieťové a elektronické služby**

Sídlo: Kollárova 8, 917 02 Trnava, Slovenská republika

Adresa na doručovanie: TOWER 115, Pribinova 25, 81109 Bratislava

Právna forma: príspevková organizácia

IČO: 42 156 424

DIČ: 2022736287

Zastúpené: Ing. Ľubomír Mindek, generálny riaditeľ

Bankové spojenie: Štátna pokladnica

IBAN/SWIFT: xxx

(ďalej ako „**Objednávateľ**“)

a

**Zhotoviteľ:**

Sídlo:

IČO:

DIČ:

IČ DPH:

Spoločnosť zastúpená:

Spoločnosť zapísaná:

Bankové spojenie:

IBAN:

(ďalej ako „**Zhotoviteľ**“)

(Objednávateľ a Zhotoviteľ ďalej spolu ako „**Zmluvné strany**“)

PREAMBULA

* 1. Objednávateľ na plnenie svojich úloh v rámci realizácie projektu „Modernizácia Platformy pre rozvoj a riešenie prioritných životných situácií“, kód projektu: 17I01-04-P28-00028 (ďalej len „**Projekt**“) v zmysle Zmluvy o poskytnutí prostriedkov mechanizmu na podporu obnovy a odolnosti č. CEZ MIRRI SR: 929/2024 uzatvorenej medzi Ministerstvom investícií, regionálneho rozvoja a informatizácie Slovenskej republiky ako Vykonávateľom zodpovedným za Komponent 17 Plánu obnovy: Digitálne Slovensko (štát v mobile, kybernetická bezpečnosť, rýchly internet pre každého, digitálna ekonomika) a Objednávateľom ako Prijímateľom dňa 21. júna 2024 potrebuje zabezpečiť vytvorenie, dodanie a implementáciu aplikačného programového vybavenia a zabezpečiť dodanie súvisiacich hardvérových produktov v oblasti poskytovania kvalifikovaných dôveryhodných služieb.
  2. Objednávateľ vyhlásil verejné obstarávanie prostredníctvom jedného z postupov upravených v zákone č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na obstaranie zákazky s názvom „**Konsolidácia certifikačných autorít**“, vyhlásenú oznámením o vyhlásení verejného obstarávania uverejneným vo vestníku verejného obstarávania č. xxx dňa xx.xx.xxxx pod značkou xxx, ktorej predmetom je realizácia Diela (ďalej ako „**Verejné obstarávanie**“).
  3. Úspešným uchádzačom vo Verejnom obstarávaní sa stal Zhotoviteľ, ktorý vo svojej ponuke deklaroval záujem na splnení cieľa sledovaného Objednávateľom, a za týmto účelom má záujem predmet Verejného obstarávania zrealizovať.
  4. Účelom tejto Zmluvy o dielo je zabezpečenie vytvorenia aplikačného programového vybavenia, vrátane dodania hardvérových produktov, ktoré bude v plnom rozsahu zodpovedať všetkým funkčným, technickým a legislatívnym požiadavkám Objednávateľa uvedeným v tejto Zmluve o dielo a v súťažných podkladoch verejného obstarávania.
  5. Zmluvné strany, vedomé si svojich záväzkov obsiahnutých v tejto Zmluve o dielo a s úmyslom byť touto Zmluvou o dielo viazané, dohodli sa na uzatvorení Zmluvy o dielo v nasledujúcom znení:

1. DEFINÍCIE POUŽÍVANÝCH POJMOV
   1. Zmluvné strany sa dohodli na nasledovných definíciách a používaných skratkách odborných pojmov:
      1. **„Akceptačné testy“** zahŕňajú funkčné testy, systémové a integračné testy, záťažové a výkonnostné testy, bezpečnostné testy, užívateľské akceptačné testy a regresné testy.
   2. „**APV**“ je aplikačné programové vybavenie, ktorým sa rozumie akýkoľvek počítačový program/softvér alebo iné autorské dielo vytvorené a/alebo dodané Zhotoviteľom v súvislosti s predmetom plnenia tejto Zmluvy o dielo, vrátane s ním súvisiacej dokumentácie, implementácie a naplnenia dátami.
   3. „**Dielo**“ je ucelené informatické a softvérové riešenie vrátane hardvérových produktov, súvisiacej dokumentácie a súvisiacich aktivít, tvorené jednotlivými plneniami Zhotoviteľa podľa bodu 3.1 až bodu 4 tejto Zmluvy o dielo.
      1. **„Dokumentácia“** je technická, prevádzková, užívateľská a iná dokumentácia, ktorá vyplýva z ustanovení tejto Zmluvy o dielo alebo ktorá čo i len sčasti súvisí s vyhotovením a dodaním Diela/APV.
      2. „**Dôverná informácia**" je údaj, podklad, poznatok, dokument alebo iná informácia, bez ohľadu na formu jej zachytenia, s výnimkami uvedenými v čl. 12 tejto Zmluvy o dielo, ktorá:

* sa týka Zmluvnej strany, a to najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o Zmluvnej strane,
* bola poskytnutá Zmluvnej strane alebo získaná Zmluvnou stranou pred nadobudnutím platnosti a účinnosti a tiež počas platnosti a účinnosti tejto Zmluvy o dielo, pokiaľ sa týka jej predmetu,
* je výslovne Zmluvnou stranou označená ako „dôverná“, „confidential“, „proprietary“ alebo iným obdobným označením, a to od okamihu oznámenia tejto skutočnosti druhej Zmluvnej strane.

S výnimkou vyššie uvedeného platí, že dôvernou informáciou je aj taká informácia, pre ktorú všeobecne záväzný právny predpis Slovenskej republiky definuje osobitný režim nakladania, najmä obchodné tajomstvo, bankové tajomstvo, telekomunikačné tajomstvo, daňové tajomstvo, utajované skutočnosti a podobne.

* + 1. „**HW**“ je hardvérový produkt, t. j. hotový výrobok/tovar týkajúci sa alebo predstavujúci celkové technické vybavenie počítača, servera alebo iného technického zariadenia; HW samostatne nie je výsledkom tvorivej duševnej činnosti, ale súčasťou HW môže byť aj SW alebo SW 3. strany.
    2. **„NIKA“** je Národná implementačná a koordinačná autorita Úrad vlády Slovenskej republiky.
    3. „**Oprávnená osoba Objednávateľa**“je zástupca Objednávateľa, ktorého identifikačné údaje, vrátane rozsahu oprávnení oznámi Objednávateľ Zhotoviteľovi v zmysle čl. 13 tejto Zmluvy o dielo.
    4. „**Oprávnená osoba Zhotoviteľa**“je zástupca Zhotoviteľa, ktorého identifikačné údaje, vrátane rozsahu oprávnení oznámi Zhotoviteľ Objednávateľovi v zmysle čl. 13 tejto Zmluvy o dielo.
    5. **„POO“** je Plán obnovy a odolnosti Slovenskej republiky.
    6. „**Preexistentný obchodne dostupný proprietárny SW**“ je SW 3. strany (vrátane databáz) výrobcu/subjektu vykonávajúceho hospodársku/obchodnú činnosť bez ohľadu na právne postavenie a spôsob ich financovania, ktorý je na trhu bežne dostupný, t. j. ponúkaný na území Slovenskej republiky alebo v rámci Európskej únie bez obmedzení v čase uzavretia Zmluvy o dielo a ktorý spĺňa znaky výrobku alebo tovaru v zmysle slovenskej legislatívy. Hospodárskou činnosťou sa rozumie každá činnosť, ktorá spočíva v ponuke tovaru a/alebo služieb na trhu. Preexistentný obchodne dostupný proprietárny SW musí spĺňať nasledovné znaky:
* nie je/nebol vyrábaný/dodávaný na základe špecifických potrieb verejného obstarávateľa,
* v podobe, v akej je ponúkaný na trhu, môže byť s nevyhnutnými úpravami jeho vlastností a prvkov dodávaný/vyrábaný/uskutočňovaný pre verejného obstarávateľa,
* v podobe, v akej je dodávaný/vyrábaný/uskutočňovaný pre verejného obstarávateľa môže byť dodávaný/vyrábaný aj pre spotrebiteľov a iné subjekty na trhu.
  + 1. „**Preexistentný obchodne nedostupný proprietárny SW**“ je SW 3. strany (vrátane databáz), ktorý nie je samostatne voľne obchodne dostupný ani obchodovaný, ale spĺňa podmienky preexistentného obchodne dostupného proprietárneho SW, ktorý vznikol nezávisle od Diela.
    2. „**Preexistentný open source SW**“ je open source softvér, ktorý umožňuje spustenie, analyzovanie, modifikáciu a zdieľanie zdrojového kódu, vrátane detailného komentovania zdrojových kódov a úplnej užívateľskej, prevádzkovej a administrátorskej dokumentácie.
    3. „**Preexistentný zdrojový kód**“ je zdrojový kód každého SW 3. strany a preexistentného open source SW, ktorý bol vytvorený nezávisle od zhotovenia Diela.
    4. „**Riadiaci výbor projektu**“ je riadiaci výbor zriadený v rámci realizácie Projektu v zmysle Zmluvy o poskytnutí prostriedkov POO.
    5. „**Súčinnosť Zhotoviteľa**“je súčinnosť Zhotoviteľa poskytovaná v rozsahu špecifikovanom najmä v čl. 14 Zmluvy o dielo a prílohe č. 1 tejto Zmluvy o dielo.
    6. **„SW“** je softvérový produkt/softvérové riešenie, ktoré spĺňa znaky počítačového programu/počítačových programov, a tvorí súčasť APV vrátane s ním súvisiacej dokumentácie a manuálov a bol dodaný Zhotoviteľom v rámci plnenia tejto Zmluvy o dielo.
    7. **„SW 3. strany“** je softvérový produkt/softvérové riešenie, ktoré spĺňa znaky preexistentného obchodne dostupného softvéru, preexistentného obchodne nedostupného softvéru, preexistentného open source softvéru.
    8. **„Vykonávateľ“** je Ministerstvo investícií, regionálneho rozvoja a informatizácie Slovenskej republiky ako Vykonávateľ zodpovedný za Komponent 17 Plánu obnovy: Digitálne Slovensko (štát v mobile, kybernetická bezpečnosť, rýchly internet pre každého, digitálna ekonomika).
    9. **„Vytvorený zdrojový kód“** je zdrojový kód každého SW, ktorý bol Zhotoviteľom vytvorený pri zhotovení Diela.
    10. **„****Zmluva o poskytnutí prostriedkov POO“** je Zmluva o poskytnutí prostriedkov mechanizmu na podporu obnovy a odolnosti č. CEZ MIRRI SR: 929/2024, uzatvorenej medzi Objednávateľom ako Prijímateľom a Ministerstvom investícií, regionálneho rozvoja a informatizácie Slovenskej republiky ako Vykonávateľom dňa 21. júna 2024, (dostupná na: <https://www.crz.gov.sk/zmluva/9422866/>).
  1. Zmluvné strany sa dohodli na nasledovných skratkách právnych predpisov:

1. „**Autorský zákon**“ je zákon č. 185/2015 Z. z. Autorský zákon v znení neskorších predpisov.
2. „**GDPR**“ je nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).
3. „**Nariadenie o elektronickej identifikácii a dôveryhodných službách**“ je nariadenie Európskeho parlamentu a Rady (EÚ) č. 910/2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES.
4. „**Obchodný zákonník**“ je zákon č. 513/1991 Zb. Obchodný zákonník v znení neskorších predpisov.
5. „**Trestný poriadok**“ je zákon č. 301/2005 Z. z. Trestný poriadok v znení neskorších predpisov.
6. „**Trestný zákon**“ je zákon č. 300/2005 Z. z. Trestný zákon v znení neskorších predpisov.
7. „**Vyhláška č. 78/2020**“je vyhláška Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v znení neskorších predpisov.
8. „**Vyhláška č. 401/2023**“ je vyhláška Ministerstva investícií, regionálneho rozvoja a informatizácie Slovenskej republiky č. 401/2023 Z. z. o riadení projektov a zmenových požiadaviek v prevádzke informačných technológií verejnej správy v znení neskorších predpisov.
9. „**Vyhláška č. 179/2020**“ je vyhláška Úradu podpredsedu vlády Slovenskej republiky pre investície a informatizáciu č. 179/2020 Z. z. ktorou sa upravuje spôsob kategorizácie a obsah bezpečnostných opatrení informačných technológií verejnej správy.
10. „**Vyhláška č. 362/2018**“je vyhláška Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení.
11. „**Vyhláška č. 547/2021**“ je vyhláška Ministerstva investícií, regionálneho rozvoja a informatizácie Slovenskej republiky č. 547/2021 Z. z. o elektronizácii agendy verejnej správy.
12. „**Zákon o dôveryhodných službách**“ je zákon č. 272/2016 Z.z. o dôveryhodných službách pre elektronické transakcie na vnútornom trhu a o zmene a doplnení niektorých zákonov.
13. „**Zákon o eGovernmente**“ je zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-governmente) v znení neskorších predpisov.
14. „**Zákon o finančnej kontrole**“ je zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov.
15. „**Zákon o ITVS**“ je zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov.
16. „**Zákon o KB**“ je zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov.
17. **„****Zákon o mechanizme na podporu obnovy a odolnosti**“ je zákon č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov.
18. „**Zákon o ochrane osobných údajov**“ je zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.
19. „**Zákon o registri partnerov verejného sektora**“ je zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
20. „**Zákon o slobodnom prístupe k informáciám**“ je zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
21. „**Zákon o trestnej zodpovednosti právnických osôb**“ je zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov.
22. „**Zákon o VO**“ je zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
23. „**Zákonník práce**“ je zákon č. 311/2001 Z. z. Zákonník práce v znení neskorších predpisov.
24. VYHLÁSENIA ZMLUVNÝCH STRÁN
    1. Zhotoviteľ vyhlasuje, že je spôsobilý uzatvoriť túto Zmluvu o dielo a riadne plniť záväzky z nej vyplývajúce.
    2. Zhotoviteľ vyhlasuje, že disponuje všetkými oprávneniami požadovanými príslušnými orgánmi a/alebo vyžadovanými príslušnými právnymi predpismi a že má k dispozícii nevyhnutné kapacity a technické schopnosti na riadne a včasné zhotovenie Diela podľa podmienok dohodnutých v tejto Zmluve o dielo.
    3. Zhotoviteľ vyhlasuje, že v prípade, ak mu vznikla povinnosť zápisu do registra partnerov verejného sektora podľa Zákona o registri partnerov verejného sektora, má splnené všetky povinnosti, ktoré mu vyplývajú v zmysle Zákona o registri partnerov verejného sektora a počas trvania tejto Zmluvy o dielo bude udržiavať zápis v tomto registri a riadne plniť všetky povinnosti vyplývajúce pre neho zo Zákona o registri partnerov verejného sektora.
    4. Zhotoviteľ vyhlasuje, že pre prípad zodpovednosti za škodu spôsobenú pri plnení povinností podľa tejto Zmluvy o dielo uzatvorí poistnú zmluvu s predmetom plnenia v prospech Objednávateľa, čo preukazuje Objednávateľovi pred podpisom Zmluvy o dielo predložením platnej a účinnej poistnej zmluvy, ktorej predmetom je poistenie zodpovednosti za škodu spôsobenú konaním Zhotoviteľa v súvislosti s plnením podľa tejto Zmluvy o dielo na poistnú sumu v minimálnom rozsahu Ceny Diela, alebo predložením aktuálneho potvrdenia preukazujúceho existenciu platnej a účinnej poistnej zmluvy podľa tejto vety. Zhotoviteľ sa zaväzuje toto poistné krytie udržiavať najmenej počas trvania Zmluvy o dielo. Zhotoviteľ je povinný kedykoľvek a bez zbytočného odkladu predložiť Objednávateľovi potvrdenie o zaplatení poistného za príslušné obdobie.
    5. Zhotoviteľ vyhlasuje, že spĺňa všetky podmienky, ktoré mu vyplývajú v zmysle Zákona o mechanizme na podporu obnovy a odolnosti a počas trvania tejto Zmluvy o dielo bude dodržiavať uvedené podmienky.
    6. Objednávateľ vyhlasuje, že je príspevkovou organizáciou Ministerstva investícií, regionálneho rozvoja a informatizácie Slovenskej republiky, zriadenou v súlade s právnym poriadkom Slovenskej republiky, pričom spĺňa všetky podmienky a požiadavky stanovené v tejto Zmluve o dielo, a je oprávnený a spôsobilý uzatvoriť túto Zmluvu o dielo a riadne plniť záväzky v nej obsiahnuté.
    7. Objednávateľ podpisom Zmluvy o dielo vyhlasuje, že na účely plnenia tejto Zmluvy o dielo Zhotoviteľom bude mať zabezpečenú IT infraštruktúru takým spôsobom, že riadne a včasné plnenie povinností Zhotoviteľom bude objektívne možné a bude v súlade s preambulou tejto Zmluvy o dielo.
25. PREDMET ZMLUVY
    1. Predmetom tejto Zmluvy o dielo je úprava práv a povinností Zmluvných strán spojených so záväzkom Zhotoviteľa zhotoviť Dielo na vlastné náklady a nebezpečenstvo, riadne, včas, za cenu a za ďalších podmienok dohodnutých v tejto Zmluve o dielo. Vykonanie Diela zahŕňa:
26. vytvorenie a dodanie výstupov Diela v rámci jeho jednotlivých častí, čo zahŕňa dodanie častí APV vrátane dokumentácie,
27. udelenie súhlasu na používanie autorských diel, resp. iných predmetov práv duševného vlastníctva, ktoré boli vytvorené na základe, resp. v rámci plnenia tejto Zmluvy o dielo, a to v rozsahu požadovanom Objednávateľom podľa tejto Zmluvy o dielo,
28. dodanie, resp. zabezpečenie poskytnutia potrebných licencií k SW 3. strán, vrátane práv k databázam, a
29. dodanie HW produktov špecifikovaných v prílohe č. 7 tejto Zmluvy o dielo.
    1. Zhotoviteľ sa zaväzuje zhotoviť Dielo riadne, včas, na svoje náklady a na svoje nebezpečenstvo v súlade s požiadavkami Objednávateľa uvedenými v tejto Zmluve o dielo, vrátane jej príloh, a v súlade so všeobecne záväznými právnymi predpismi; a odovzdať ho Objednávateľovi, pričom sa zaväzuje postupovať pri zhotovovaní Diela s odbornou starostlivosťou, čestne, svedomito, hospodárne s využitím dostupných odborných znalostí a skúseností v súlade s jemu známymi záujmami Objednávateľa. Zhotoviteľ sa zaväzuje zhotoviť Dielo v rámci jednotlivých častí na základe dohodnutého časového harmonogramu podľa prílohy č. 2 tejto Zmluvy o dielo.
    2. Zhotoviteľ sa zaväzuje zhotoviť Dielo v súlade s prílohou č. 1 tejto Zmluvy o dielo v nasledovnom rozsahu a jednotlivých plneniach:
       1. zhotovenie APV v súlade so špecifikáciou podľa prílohy č. 1 tejto Zmluvy o dielo, vrátane súvisiacej dokumentácie v lehotách podľa prílohy č. 2,
       2. vypracovanie relevantnej projektovej dokumentácie v zmysle prílohy č. 1 k Vyhláške č. 401/2023 pre realizačnú fázu,
       3. realizácia riešenia, vrátane implementácie, testovania, nasadenia a postimplementačnej podpory, v súlade s Objednávateľom odsúhlaseným Detailným návrhom riešenia Diela a ďalšími podmienkami Zmluvy o dielo, ktorej súčasťou je:
          1. vývoj a implementácia APV, zabezpečenie a poskytnutie súčinnosti Objednávateľovi pri uvedení APV do prevádzky na produkčnom pracovisku Objednávateľa,
          2. vyhotovenie podporných prostriedkov a konverzných programov, vrátane vyhotovenia súvisiacej dokumentácie,
          3. inštalácia, nastavenie parametrov a užívateľského nastavenia APV, ich integrácia a ich uvedenie do prevádzky na testovacom prostredí Objednávateľa,
          4. overenie funkčnosti, úplnosti a bezpečnosti APV a jeho jednotlivých častí,
          5. tvorba manuálov (tvorba užívateľskej dokumentácie – užívateľských príručiek), definícia používateľských rolí,
          6. vyhotovenie dokumentácie o APV,
          7. vytvorenie viacerých variantov návrhov používateľského rozhrania (UX), testovanie návrhov (UX) a vyhotovenie kompletnej podkladovej dokumentácie k používateľskému rozhraniu (UX), ak relevantné,
          8. zabezpečenie, aby zhotovené APV poskytovalo automatizovaný monitoring SLA parametrov dodaných koncových a aplikačných služieb, ak relevantné,
          9. zabezpečenie, aby zhotovené APV poskytovalo funkcionalitu automatizovaného testovania každej služby na nefunkčnosť a odosielania (automatizovaných) hlásení o nefunkčnosti služby, ak relevantné,
       4. nasadenie, inštalácia a oživenie Diela do produkčného prostredia, prípadne migrácia dát – GoLive;
       5. školenia – uskutočnenie školenia prevádzkovateľa APV a/alebo používateľov APV podľa tejto Zmluvy o dielo prezenčnou formou, ak sa Zmluvné strany nedohodnú inak,
       6. riešenie užívateľských incidentov: vykonanie poradenskej a konzultačnej činnosti pre Objednávateľa po nasadení APV prevádzky (v rámci Postimplemetačnej podpory),
       7. dodanie HW produktov špecifikovaných v prílohe č. 7 v lehotách podľa prílohy č. 2, vrátane prevodu vlastníckeho práva k dodaným HW produktom na Objednávateľa a vykonávanie záručného servisu a podpory počas trvania záručnej doby v súlade s článkom 8 Zmluvy o dielo,
       8. odstraňovanie vád Diela počas trvania záručnej doby v súlade s článkom 8 Zmluvy o dielo,
       9. ostatné dodávky, činnosti a práce nevyhnutné pre realizáciu Diela, ktoré nie sú výslovne stanovené ako povinnosť Objednávateľa.
    3. Zhotoviteľ po nasadení, inštalácii a oživení Diela do produktívnej prevádzky (GoLive) podľa bodu 3.3 písm. d) tohto článku Zmluvy o dielo poskytne Objednávateľovi Postimplementačnú podporu Diela v súlade s podmienkami uvedenými podľa bodu 3.3 písm. f) tohto článku Zmluvy o dielo a prílohy č. 2.
    4. Záväzku Zhotoviteľa podľa bodu 3.2, 3.3 a 3.4 tohto článku Zmluvy o dielo zodpovedá záväzok Objednávateľa Dielo alebo jeho časť prevziať a uhradiť za Dielo alebo jeho časť Zhotoviteľovi cenu v rozsahu a za podmienok dohodnutých ďalej v tejto Zmluve o dielo.
30. VŠEOBECNÉ PRÁVA A POVINNOSTI ZMLUVNÝCH STRÁN
    1. Objednávateľ sa zaväzuje, pokiaľ to nevylučujú všeobecne záväzné právne predpisy alebo iné zmluvné záväzky Objednávateľa:
       1. zabezpečiť Zhotoviteľovi v primeranom rozsahu potrebné informácie a prípadné konzultácie k postaveniu alebo štatútu, organizačnej štruktúre, procesnému riadeniu a vnútorným predpisom Objednávateľa,
       2. zabezpečiť pre Zhotoviteľa, pri dodržaní bezpečnostných a ďalších predpisov Objednávateľa, nevyhnutné poverenia na plnenie tejto Zmluvy o dielo,
       3. zabezpečiť Zhotoviteľovi všetky relevantné legislatívne, metodické, koncepčné, dokumentačné, normatívne a ďalšie materiály týkajúce sa Diela, ak bude Objednávateľ takými informáciami disponovať a Zhotoviteľ ich bude potrebovať k zhotoveniu Diela, to však len za predpokladu, že Zhotoviteľ nemá k takýmto materiálom sám prístup a len v rozsahu, v akom si tento prístup nevie Zhotoviteľ zabezpečiť sám,
       4. poskytnúť Zhotoviteľovi potrebnú súčinnosť pri vykonávaní Diela a zaistiť súčinnosť tretích osôb spolupracujúcich s Objednávateľom, ak je taká súčinnosť potrebná pre riadne a včasné plnenie záväzkov Zhotoviteľa podľa tejto Zmluvy o dielo. V prípade, ak Objednávateľ nebude poskytovať súčinnosť v zmysle predchádzajúcej vety, Zhotoviteľ nebude v omeškaní s plnením svojich záväzkov v zmysle tejto Zmluvy o dielo,
       5. zabezpečiť vo vopred dohodnutých termínoch nevyhnutné relevantné prístupy na pracoviská Objednávateľa pre zamestnancov Zhotoviteľa vykonávajúcich práce na APV, HW alebo ich častiach, počas pracovných dní aj mimo pracovnej doby Objednávateľa, aj počas dní pracovného pokoja,
       6. zabezpečiť vstup na pracoviská Objednávateľa výlučne za prítomnosti Oprávnenej osoby Objednávateľa prípadne v sprievode inej poverenej osoby Objednávateľa,
       7. informovať Zhotoviteľa o všetkých skutočnostiach, ktoré sú významné pre splnenie povinností Zmluvných strán podľa tejto Zmluvy o dielo, v súvislosti so zhotovením Diela podľa tejto Zmluvy o dielo a/alebo o dôvodoch, ktoré Objednávateľovi bránia riadne a včas splniť svoje povinnosti podľa tejto Zmluvy o dielo, a to do 48 hodín odkedy sa o nich Objednávateľ dozvedel.
    2. Zhotoviteľ sa zaväzuje:
       1. pri plnení povinností podľa tejto Zmluvy o dielo dodržiavať pokyny Objednávateľa, ktoré nie sú v rozpore s ustanoveniami tejto Zmluvy o dielo,
       2. neodkladne písomne informovať Objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné zhotovenie a/alebo dodanie Diela,
       3. poskytovať záruku za to, že Dielo obsahuje všetky Objednávateľom vyžiadané a schválené funkcie a vlastnosti v čase jeho odovzdania a riadnej akceptácie Objednávateľom, a že neobsahuje žiadne Objednávateľom nevyžiadané alebo neschválené funkcie a vlastnosti,
       4. poskytnúť Oprávnenej osobe Objednávateľa alebo inej poverenej osobe Objednávateľa informáciu o stave plnenia Zmluvy o dielo alebo informáciu súvisiacu s plnením na základe žiadosti Objednávateľa s lehotou vybavenia neprevyšujúcou 5 (päť) kalendárnych dní,
       5. bez zbytočného odkladu prerokúvať s Objednávateľom všetky otázky, ktoré by mohli negatívne ovplyvniť zhotovenie Diela pri plnení jeho záväzkov podľa tejto Zmluvy o dielo,
       6. udržiavať nasadené časti Diela do prevádzky v súlade s dodanou administrátorskou dokumentáciou, a to až do odovzdania a akceptácie Diela ako celku,
       7. poskytovať Objednávateľovi nevyhnutnú súčinnosť za účelom používania nasadených častí Diela,
       8. odovzdať Objednávateľovi Vytvorené zdrojové kódy k APV alebo jeho časti v aktuálnej podobe, udeliť Objednávateľovi súhlas s používaním APV alebo jeho časti v podobe licencie špecifikovanej v čl. 11 Zmluvy o dielo a odovzdať k APV alebo jeho časti všetku a akúkoľvek dokumentáciu, ktorá vznikla vo vzťahu k dodávke APV alebo jeho časti,
       9. dodať HW produkty špecifikované v prílohe č. 7 v lehotách podľa prílohy č. 2 na miesto určené Objednávateľom, pričom naloženie, dopravu a ich vyloženie zabezpečuje Zhotoviteľ na vlastné náklady tak, aby bola zabezpečená dostatočná ochrana pred ich poškodením alebo znehodnotením,
       10. umožniť Objednávateľovi vykonať audit bezpečnosti Diela a vývojového prostredia Zhotoviteľa na overenie miery dodržiavania bezpečnostných požiadaviek vyplývajúcich z platných a účinných právnych predpisov a zmluvných požiadaviek,
       11. prijať opatrenia na zabezpečenie nápravy zistení z auditu bezpečnosti Diela,
       12. poskytnúť Objednávateľovi a jemu nadriadeným orgánom plnú súčinnosť pri riešení bezpečnostného incidentu a vyšetrovaní bezpečnostnej udalosti, ktoré súvisia s plnením tejto Zmluvy o dielo,
       13. poskytnúť Objednávateľovi kompletnú dokumentáciu k Dielu vrátane administrátorských prístupov,
       14. zabezpečiť súlad Diela s platnými a účinnými právnymi predpismi v čase jeho odovzdania, najmä so **Zákonom o ITVS**, **Zákonom o KB**, **Zákonom o eGovernmente,** **Zákonom o ochrane osobných údajov, Zákonom o dôveryhodných službách, Nariadením o elektronickej identifikácii a dôveryhodných službách** a s **GDPR**,
       15. vypracovať posúdenie vplyvu na ochranu údajov v zmysle čl. 35 GDPR, ak pri používaní APV dochádza k spracovateľským operáciám osobných údajov,
       16. riadiť sa pri zhotovení Diela **Vyhláškou č. 401/2023, Vyhláškou č. 78/2020, Vyhláškou č. 179/2020,** **Vyhláškou č. 547/2021 a Vyhláškou č. 362/2018**,
       17. dodržiavať bezpečnostné požiadavky špecifikované v aktuálne platnej **Metodike pre systematické zabezpečenie organizácií verejnej správy v oblasti informačnej bezpečnosti** (dostupnej na <https://www.csirt.gov.sk/metodika-zabezpecenia-ikt.html>),
       18. implementovať bezpečnostné mechanizmy a princípy pre vývoj webových a mobilných aplikácii a dodať výstupy v súlade kontrolným zoznamom pre bezpečnosť webových aplikácií vydaným CSIRT.SK,
       19. riadiť sa pri zhotovení Diela, ktoré je realizované v rámci Projektu financovaného z POO všetkými **metodickými usmerneniami, príručkami a dokumentami** vydanými príslušnými orgánmi v rámci POO,
       20. upozorniť na nevyhnutnosť aktualizovať eGovernment komponenty v centrálnom metainformačnom systéme verejnej správy v súlade s **Metodickým pokynom číslo** **ÚPVII/000514/2017-313 z 10.01.2017** **na aktualizáciu obsahu centrálneho metainformačného systému verejnej správy povinnými osobami** v znení neskorších predpisov,
       21. zohľadniť skutočnosť, že sú a budú použité všetky údaje, ktoré sú aktuálne vyhlásené za referenčné a na ktoré sa vzťahuje **Zákon o e-Governmente,** povinnosť referencovania sa (viď. §52), (dostupné na <https://metais.vicepremier.gov.sk/refregisters/list?page=1&count=20> ),
       22. v prípade existencie centrálnej IKT zmluvy viažucej sa na dodávku preexistentného obchodne dostupného proprietárneho SW, v rámci dodávaného Diela postupovať v zmysle **Uznesenia vlády č. 286/2019 o povinnosti prednostne pristupovať k platným a účinným centrálnym IKT zmluvám**,
31. MIESTO A TERMÍN VYKONANIA DIELA
    1. Miestom zhotovenia Diela je miesto určené Objednávateľom, alebo miesto, ktoré vyplýva z charakteru vykonávaných činností v zmysle špecifikácie podľa tejto Zmluvy o dielo. Ak to technické podmienky umožňujú, Zmluvné strany sa môžu dohodnúť, že Zhotoviteľ môže zhotoviť Dielo aj prostredníctvom vzdialeného prístupu. Miestom odovzdania Diela je miesto určené Objednávateľom, alebo miesto, ktoré vyplýva z charakteru vykonávaných činností v zmysle špecifikácie podľa tejto Zmluvy o dielo.
    2. Zhotoviteľ sa zaväzuje zhotoviť Dielo podľa časového harmonogramu, ktorý tvorí prílohu č. 2 tejto Zmluvy o dielo, najneskôr však do **x mesiacov** odo dňa účinnosti tejto Zmluvy o dielo.
    3. Ak prípadné omeškanie Objednávateľa s poskytnutím súčinnosti Objednávateľa má alebo preukázateľne bude mať vplyv na dodržanie harmonogramu podľa prílohy č. 2 tejto Zmluvy o dielo alebo na dodržanie lehoty na vykonanie Diela podľa bodu 5.2 tohto článku Zmluvy o dielo, t. j. ak ide o neposkytnutie takej súčinnosti Objednávateľa, ktorá je nevyhnutná pre včasné vykonanie Diela, Zhotoviteľ nie je v omeškaní so zhotovením Diela. Zmluvné strany sa dohodli, že po vzniku omeškania Objednávateľa podľa predchádzajúcej vety Zhotoviteľ písomne upozorní Oprávnenú osobu Objednávateľa na konkrétne vymedzenú povinnosť, s ktorou je Objednávateľ v omeškaní, a toto upozornenie pravidelne písomne obnovuje najmenej jedenkrát za 10 (desať) pracovných dní až do dosiahnutia nápravy. V prípade omeškania so zhotovením jednotlivých častí Diela spôsobeného omeškaním Objednávateľa s plnením jeho povinnosti poskytnúť súčinnosť Objednávateľa, a to aj po druhom písomnom upozornení zo strany Zhotoviteľa podľa predchádzajúcej vety, sa lehota na plnenie môže primerane predĺžiť dohodou oboch Zmluvných strán na základe rozhodnutia a schválenia predĺženia lehoty na plnenie Riadiacim výborom projektu.
    4. Zmluvné strany sa dohodli, že akúkoľvek zmenu týkajúcu sa termínu vykonania Diela ako celku alebo jeho časti je možné vykonať na základe uzatvorenia písomného dodatku k tejto Zmluve o dielo uzatvoreného v súlade s § 18 Zákona o VO.
32. ODOVZDANIE A AKCEPTÁCIA DIELA
    1. Odovzdanie a akceptácia Diela a jeho jednotlivých častí sa uskutoční v termínoch špecifikovaných v časovom harmonograme podľa prílohy č. 2 tejto Zmluvy o dielo. Výsledkom odovzdania Diela alebo jeho častí Zhotoviteľom a jeho akceptácie Objednávateľom je podpísanie akceptačného protokolu štatutárnymi zástupcami Zmluvných strán (ďalej ako „**Akceptačný protokol**“). Akceptačný protokol musí byť pred jeho podpisom schválený Riadiacim výborom projektu. V prípade, ak sa odovzdáva a akceptuje iba časť Diela, môže byť podpísaný aj Akceptačný protokol s výhradou, za podmienky, že sú splnené akceptačné kritériá v zmysle tohto článku Zmluvy o dielo. Pri odovzdaní a akceptácii celého Diela musia byť odstránené všetky vady v súlade s bodom 6.17 Zmluvy o dielo.
    2. Vlastnícke právo a majetkové práva k Dielu alebo jeho časti prechádza na Objednávateľa odovzdaním a akceptáciou Diela alebo jeho časti, tzn. podpísaním Akceptačného protokolu/Záverečného akceptačného protokolu vzťahujúceho sa k odovzdávanej časti Diela/Diela oboma Zmluvnými stranami, pričom platí, že vlastnícke právo a majetkové práva k Dielu ako celku prechádza na Objednávateľa podpísaním Záverečného akceptačného protokolu oboma Zmluvnými stranami.
    3. Objednávateľ nebude akceptovať Dielo alebo jeho časť (čiastkové plnenie), ak vykazuje Dielo alebo jeho časť (čiastkové plnenie) právne a/alebo faktické vady. Dielo alebo jeho časť (čiastkové plnenie) má vady, ak je zhotovené v rozpore podmienkami stanovenými v tejto Zmluve o dielo a/alebo v rozpore so všeobecne záväznými právnymi predpismi.
    4. Zmluvné strany berú na vedomie, že sú povinné používať zverejnený vzor Akceptačného protokolu (dostupný na: <https://www.mirri.gov.sk/sekcie/informatizacia/riadenie-kvality-qa/riadenie-kvality-qa/index.html>).
    5. Prílohou Akceptačného protokolu sú:
    6. **protokoly o vykonaných akceptačných testoch**, ak sa Akceptačným protokolom odovzdáva APV alebo jeho časť,
    7. **dodací list**, ak sa Akceptačným protokolom odovzdáva HW produkt,
    8. **zoznam autorov diel a zoznam autorských diel** vytvorených v rámci plnenia tejto Zmluvy o dielo, ak sú súčasťou odovzdávaného Diela alebo jeho časti,
    9. **prezenčné listiny zo školení**, ak boli vykonané pre užívateľov Diela, spolu so školiacim materiálom,
    10. **vyhlásenie o splnení požiadaviek** (dodržaní štandardov pre ISVS/ITVS) formou odpočtu splnenia jednotlivých relevantných požiadaviek stanovených vo Vyhláške č. 78/2020, Vyhláške č. 401/2023, Vyhláške č. 179/2020 a Vyhláške č. 547/2021, v zmysle Checklistov pre relevantné agendy a príslušnú časť Diela, ktoré sú zverejnené na: https://mirri.gov.sk/sekcie/informatizacia/riadenie-kvality-qa/, ak relevantné,
    11. **dokumenty a doklady osvedčujúce kvalitu a/alebo kompletnosť** (napr.: zoznam dodávok a zariadení, osvedčenie o akosti a kompletnosti, návody na montáž a obsluhu, správy o vykonaní odborných prehliadok skúšok, výsledky testovania a skúšok, certifikáty, osvedčenia o vykonaných skúškach, a pod.), ak takéto dokumenty už neboli súčasťou ponuky predloženej Objednávateľovi a ak Zhotoviteľ odovzdáva také časti Diela, ktoré vyžadujú osvedčenie kvality.
    12. Akceptačný protokol sa vyhotovuje v 4 (štyroch) vyhotoveniach, z ktorých 2 (dve) vyhotovenia sú určené pre Objednávateľa a 2 (dve) vyhotovenia sú určené pre Zhotoviteľa.
    13. Ak Zhotoviteľ odovzdáva APV alebo jeho časť, Zmluvné strany vykonajú vo vzájomnej súčinnosti akceptačné testy. Akceptačné testy sa vykonajú v prostredí a na infraštruktúre Objednávateľa a v oddelených testovacích prostrediach (t. j. bez možnosti ovplyvniť bežnú činnosť Objednávateľa, mimo produkčných databáz), ak sa Zmluvné strany vopred výslovne nedohodnú inak. Pre úspešné vykonanie akceptačných testov sa vyžaduje osobná prítomnosť osôb určených Zmluvnými stranami. Výsledky akceptačných testov sa zachytia v protokoloch o vykonaných akceptačných testoch, ktoré budú podpísané osobami určenými Zmluvnými stranami podľa tejto Zmluvy o dielo.
    14. Akceptačné testy APV alebo jeho časti sa uskutočnia v súlade s časovým plánom akceptačných testov špecifikovaným v časovom harmonograme, ktorý vypracuje Zhotoviteľ a následne schváli Riadiaci výbor projektu v Etape Analýza a dizajn.
    15. Ak pri zhotovení Diela dôjde k zhotoveniu databázy v súlade s § 135 Autorského zákona, uvedie sa táto skutočnosť v príslušnom Akceptačnom protokole. V tomto prípade bude súčasťou akceptačných testov, ktorých vykonanie predchádza vyhotoveniu Akceptačného protokolu, detailná špecifikácia databázy tvoriacej súčasť Diela alebo jeho časti.
    16. Ak APV alebo jeho časť nespĺňa akceptačné kritériá podľa tohto článku Zmluvy o dielo, Objednávateľ uvedie a popíše všetky identifikované právne a/alebo faktické vady APV (ďalej len „**vady APV**“) v protokoloch o vykonaných akceptačných testoch a navrhne nový termín pre vykonanie akceptačných testov. Zhotoviteľ sa zaväzuje odstrániť vady APV uvedené v protokoloch o vykonaných akceptačných testoch v zmysle tohto článku Zmluvy o dielo a opätovne uskutočniť nevyhnutné akceptačné testy, a to aj opakovane, maximálne však (tri) krát vo vzťahu ku každej odovzdávanej časti APV. Ak napriek opakovaným akceptačným testom nebude APV alebo jeho časť bez vád, t. j. nebudú splnené všetky kritériá akceptácie podľa tohto článku Zmluvy o dielo, Objednávateľ je oprávnený odmietnuť akceptáciu APV alebo jeho časti.
    17. Zmluvné strany sa zaväzujú dodržiavať časový plán akceptačných testov a pri výskyte vád APV vynaložiť nevyhnutné úsilie na jeho dodržanie. Vady APV, ktoré sa vyskytnú pri akceptačných testoch, budú klasifikované podľa kategorizácie ich závažnosti špecifikovanej v prílohe č. 5 tejto Zmluvy o dielo. Protokoly o vykonaných akceptačných testoch musia obsahovať správu o priebehu akceptačných testov a kategorizáciu zistených vád APV podľa stupňa ich závažnosti špecifikovaných v prílohe č. 5 tejto Zmluvy o dielo.
    18. Zmluvné strany sa dohodli, že akceptačné testy prebehli úspešne a akceptačné kritériá sú splnené, t. j. APV alebo jeho časť je bez vád, ak neobsahuje **žiadnu Kritickú vadu (A), maximálne 10 (desať) Závažných vád (B) a zároveň maximálne 20 (dvadsať) Nekritických vád (C).** Zároveň APV alebo jeho časť musí spĺňať akceptačné kritériá stanovené v Projektovom iniciálnom dokumente (Plán riadenia kvality). V prípade splnenia akceptačných kritérií podľa predchádzajúcich viet opakovanie akceptačných testov nie je potrebné, ak Objednávateľ neurčí inak. Zhotoviteľ je však aj naďalej povinný odstrániť na vlastné náklady všetky vady APV alebo jeho časti, a to podľa príslušného protokolu o vykonaných akceptačných testoch alebo v lehotách dohodnutých v tomto článku Zmluvy o dielo.
    19. Zhotoviteľ sa zaväzuje odstrániť všetky vady APV uvedené v protokoloch o vykonaných akceptačných testoch v lehotách priamo uvedených v protokoloch o vykonaných akceptačných testoch. Ak však protokol o vykonaných akceptačných testoch neobsahuje lehotu na odstránenie vady APV, Zhotoviteľ je povinný odstrániť Kritické vady (A) do 3 (troch) pracovných dní od podpísania príslušného protokolu o vykonaných akceptačných testoch, Závažné vady (B) do 5 (piatich) pracovných dní od podpísania príslušného protokolu o vykonaných akceptačných testoch a Nekritické vady (C) do 10 (desiatich) pracovných dní od podpísania príslušného protokolu o vykonaných akceptačných testoch.
    20. Ak Zhotoviteľ odovzdáva HW produkt, zaväzuje sa dodať HW produkt, ktorý spĺňa požadovanú technickú špecifikáciu, bez faktických a právnych vád, v dohodnutej akosti, novo vyrobený, spĺňajúci normy STN, vopred nerozbalený, vrátane všetkej dokumentácie potrebnej k jeho prevádzkovaniu/užívaniu.
    21. Ak sa Zmluvné strany nedohodnú inak, Zhotoviteľ je povinný odovzdať Objednávateľovi dokumentáciu k Dielu alebo jeho časti na bezpečne overenom elektronickom zariadení/nosiči dát vo formáte určenom Objednávateľom (napr.: USB prenosné zariadenie) alebo na inom vhodnom, dohodnutom nosiči dát a v jednom vyhotovení v písomnej forme pri podpise Akceptačného protokolu.
    22. Zhotoviteľ je povinný odovzdať Objednávateľovi súčasne s odovzdaním Diela dokumentáciu k Dielu minimálne v súlade a v rozsahu prílohy č. 1 Vyhlášky č. 401/2023 a prílohy č. 1 tejto Zmluvy o dielo:
        1. **Vytvorené zdrojové kódy** spôsobom ako je dohodnuté v čl. 10 tejto Zmluvy o dielo,
        2. **Technickú dokumentáciu** v slovenskom jazyku, ktorá bude obsahovať: postup skompilovania aplikácie, dátový model APV, popis integračnej, aplikačnej a technickej architektúry, väzby na iné systémy, popis tokov dát, procesné modely elektronických služieb,
        3. **Prevádzkovú dokumentáciu** v slovenskom jazyku, ak sa Zmluvné strany nedohodnú inak, ktorá bude obsahovať: inštalačný postup aplikácie, konfiguráciu systémového SW, serverov a pracovných staníc, chybové stavy a postup ich riešenia, popis mechanizmu riadenia prístupu užívateľov k dátam a k funkciám aplikácie, popis procedúr pre zálohovanie a obnovu dát, popis použitých a navrhovaných technických číselníkov, ich naplnenie pri inicializácii,
        4. **Užívateľskú dokumentáciu** v slovenskom jazyku v písomnej forme, ktorá bude obsahovať: popis počítačového programu a jeho funkcií, postupy a úkony potrebné pre riadne užívanie počítačového programu, chybové a neštandardné stavy a dostupné spôsoby ich riešenia,
        5. **Zoznam dodaných HW produktov,** dodací list a súvisiacu dokumentácia k dodaným HW produktom,
        6. **Plán prechodu do produkčnej prevádzky**, ktorý bude obsahovať najmä detailný popis aktivít, vykonávaných ako súčasť nasadenia Diela do produkčnej prevádzky, priradenie zodpovedností Zmluvných strán za realizáciu takýchto aktivít a detailný časový harmonogram prechodu Diela do produkčnej prevádzky na úrovni jednotlivých aktivít,
        7. **Bezpečnostný projekt** v slovenskom jazyku v písomnej forme v počte 2 (dvoch) kusov a v elektronickej forme ktorá bude obsahovať všetky formálne a obsahové náležitosti stanovené Zákonom o ITVS a Vyhláškou č. 179/2020 Z. z.,
        8. **Integračnú a testovaciu dokumentáciu** pre služby a komponenty dodaného diela v rozsahu aspoň, spolu s Testovacími scenármi pre potreby testovania základných funkčnosti zariadení, Testovacími scenármi pre potreby testovania funkčností služieb, Integračnými manuálmi a šablónami pre jednotlivé Biznis služby, ktoré umožňujú integráciu,
        9. **Diagramy navrhovaného riešenia**, pre mapovanie požiadaviek na hlavné moduly riešenia, koncové a aplikačné služby bude použitý jazyk Archimate. Referencia týchto komponentov bude udržiavaná a aktualizovaná na ich evidenciu v METAIS a model bude dodaný vo výmennom formáte pre Archimate v3. Pre detailizáciu aplikačného riešenia modulov, koncových a aplikačných služieb budú použité jazyky Archimate, UML, BPMN. Modely a diagramy navrhovaného riešenia (ako napr. detailná architektúra, procesy BPMN, prípady použitia, stavové diagramy, sekvenčné diagramy, doménový model) budú dodané vo výmennom formáte plnohodnotne importovateľnom do modelovacieho nástroja Sparx EA 15.2.,
        10. **Dokumentáciu definovanú v prílohe č. 1 tejto Zmluvy:** Prevádzková, popis činností dodávateľa, Zoznam aktív, Architektúru, Príručky a Návody, dokumentáciu nevyhnutnú pre dôveryhodné služby, Bezpečnostnú dokumentáciu, Plán obnovy a Plán kontinuity,
        11. Pre automatizovane nasadzované riešenia Zhotoviteľ poskytne aj zoznam použitých technológií a knižníc riešenia s presnou verziou vo formáte jason, ktorá bude uložená spolu s life cycle manažment nástrojmi a predpismi v repozitári riešenia (git).
    23. Ak došlo k odovzdaniu a akceptácii Diela a zároveň Zhotoviteľ odstránil všetky vady APV, Zmluvné strany vyhotovia záverečný akceptačný protokol (ďalej len „**Záverečný akceptačný protokol**“). Zmluvné strany sú povinné použiť zverejnený vzor Akceptačného protokolu (dostupný: <https://www.mirri.gov.sk/sekcie/informatizacia/riadenie-kvality-qa/riadenie-kvality-qa/index.html>). Záverečný akceptačný protokol musí byť pred jeho podpisom písomne schválený Riadiacim výborom projektu.Podpísaním Záverečného akceptačného protokolu štatutárnymi zástupcami Zmluvných strán sa považuje Dielo za riadne zhotovené a odovzdané Zhotoviteľom a akceptované Objednávateľom.
    24. Záverečný akceptačný protokol sa vyhotovuje v 4 (štyroch) vyhotoveniach, z ktorých 2 (dve) vyhotovenia sú určené pre Objednávateľa a 2 (dve) vyhotovenia sú určené pre Zhotoviteľa.
33. PLÁN REALIZÁCIE DIELA
    1. Zhotoviteľ je povinný predložiť Oprávnenej osobe Objednávateľa návrh Plánu realizácie diela do 10 (desiatich) pracovných dní od nadobudnutia účinnosti Zmluvy o dielo.
    2. V Pláne realizácie diela Zhotoviteľ uvedie podrobný časový harmonogram dodávaného Diela, ktorý bude v súlade s prílohou č. 2 tejto Zmluvy o dielo. Plán realizácie diela schvaľuje Riadiaci výbor projektu a je záväzný pre plnenie tejto Zmluvy o dielo.
34. ZÁRUKA A ODSTRAŇOVANIE VÁD APV POČAS ZÁRUKY
    1. Zhotoviteľ sa zaväzuje, že Dielo je ku dňu podpisu **Záverečného akceptačného protokolu** a počas plynutia záručnej doby bez vád, t. j. že Dielo plne zodpovedá funkčným a technickým vlastnostiam stanovenými touto Zmluvou o dielo v súlade s  v prílohou č. 1 tejto Zmluvy o dielo.
    2. Zhotoviteľ poskytuje na Dielo a jeho jednotlivé časti (vrátane dodaných HW produktov) záruku počas trvania záručnej doby **24** **(dvadsaťštyri) mesiacov, ktorá začína plynúť** od riadneho odovzdania a akceptácie Diela ako celku. Akceptáciou Diela ako celku sa rozumie deň podpísania Záverečného akceptačného protokolu. Týmto dňom začína plynúť záručná doba na celé Dielo vrátane všetkých jeho častí (vrátane dodaných HW produktov). Počas záručnej doby vzniká Objednávateľovi právo požadovať a Zhotoviteľovi povinnosť bezplatne odstrániť vady, ktoré sa vyskytnú na Diele alebo jeho časti. Počas plynutia záručnej doby Zhotoviteľ zodpovedá za funkcionality a funkčnosť Diela, ktoré musia byť v súlade s touto Zmluvou o dielo a najmä s prílohou č. 1 tejto Zmluvy o dielo. Zhotoviteľ zaručuje, že v záručnej dobe bude Dielo spôsobilé na použitie, a to na účel zodpovedajúci jeho určeniu.
    3. Zhotoviteľ sa zaručuje, že odovzdané Dielo nemá v čase akceptácie právne vady v zmysle prílohy č. 5, predovšetkým nie je zaťažený právami tretích osôb z priemyselného alebo iného duševného vlastníctva. Zhotoviteľ sa zaväzuje nahradiť Objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením Zhotoviteľa alebo jeho subdodávateľov podľa tejto Zmluvy o dielo. V prípade, že akákoľvek tretia strana uplatní akékoľvek nároky voči Objednávateľovi z dôvodu porušenia obchodného tajomstva, patentu, autorských alebo iných práv duševného vlastníctva tretích strán pri zhotovení Diela podľa tejto Zmluvy o dielo, Objednávateľ bezodkladne písomne oznámi Zhotoviteľovi nárok uplatnený voči Objednávateľovi. Objednávateľ sa zaväzuje doručiť Zhotoviteľovi oznámenie o spore podľa § 86 zákona č. 160/2015 Z. z. Civilný sporový poriadok v znení neskorších predpisov, na základe ktorého môže Zhotoviteľ vstúpiť do súdneho konania ako intervenient. Zhotoviteľ sa zaväzuje nahradiť Objednávateľovi všetky náklady vyplývajúce z potenciálne uzatvoreného zmieru alebo urovnania, alebo z právoplatného rozsudku resp. rozhodnutia správneho orgánu, vrátane náhrady nákladov konania a primeraných nákladov právneho zastúpenia.
    4. Zhotoviteľ zaručuje, že k Dielu alebo jeho časti neexistujú v čase jeho odovzdania Objednávateľovi akékoľvek právne nároky tretích strán vyplývajúce zo zmlúv s tretími stranami a že Dielo nie je predmetom vecného bremena alebo iného obdobného právneho vzťahu, ktorý by prípadne obmedzil Objednávateľa v užívaní Diela.
    5. Objednávateľ je povinný oznámiť Zhotoviteľovi vady Diela podľa tohto článku kedykoľvek do uplynutia záručnej doby podľa bodu 8.2 tejto Zmluvy o dielo, a to bez zbytočného odkladu po tom, ako sa Objednávateľ o výskyte vady Diela dozvedel. Objednávateľ je oprávnený požadovať od Zhotoviteľa bezplatné odstránenie vady Diela alebo jeho časti, na ktorú sa vzťahuje záruka podľa tejto Zmluvy o dielo v lehote podľa prílohy č. 5 tejto Zmluvy o dielo, ak sa Zmluvné strany nedohodnú inak. Pre vylúčenie pochybností, odstránením vady Diela sa rozumie trvalé vyriešenie tejto vady alebo poskytnutie náhradného riešenia, to však len na dobu do uplynutia lehoty na trvalé vyriešenie tejto vady.
    6. Objednávateľ je povinný pri uplatnení vady stanoviť úroveň vady Diela. Zhotoviteľ je povinný bez zbytočného odkladu potvrdiť prijatie nahlásenej vady Diela.
    7. Ak Zhotoviteľ nezačne odstraňovať vady, na ktoré sa vzťahuje záruka podľa tejto Zmluvy o dielo, a ak reklamované záručné vady neodstráni v lehote stanovenej v prílohe č. 5 tejto Zmluvy o dielo, alebo v inej dohodnutej lehote podľa predchádzajúceho bodu tohto článku, Objednávateľ je oprávnený zabezpečiť odstránenie reklamovaných záručných vád na náklady Zhotoviteľa a má právo uplatniť si vzniknuté náklady na odstránenie vád, prípadne vzniknuté škody a zmluvné pokuty v súlade s článkom 19 tejto Zmluvy o dielo voči Zhotoviteľovi.
    8. Zmluvné strany sa zaväzujú potvrdiť odstránenie vady Diela v zápisnici o odstránení vady Diela podpísanej oboma Zmluvnými stranami, v ktorej uvedú aj predmet a úroveň vady Diela, spôsob a čas jej odstránenia.
35. CENA DIELA A PLATOBNÉ PODMIENKY
    1. Zmluvné strany sa dohodli na určení maximálnej ceny za riadne a včasné zhotovenie Diela na základe tejto Zmluvy o dielo v celkovej sume **xxx EUR** (slovom: xxx eur xxx centov) **bez DPH**,. Zmluvné strany berú na vedomie, že DPH bude účtovaná podľa platných právnych predpisov. Maximálna celková cena predmetu Zmluvy o dielo je bez možnosti jej navýšenia, zahŕňajúca akékoľvek a všetky náklady na vykonanie predmetu Zmluvy o dielo (ďalej len „**Cena Diela**“).
    2. Zmluvné strany sa dohodli, že Cena Diela je stanovená v súlade s detailným rozpočtom, ktorý tvorí prílohu č. 3 tejto Zmluvy o dielo.
    3. Cena Diela predstavuje odplatu za splnenie všetkých zmluvných záväzkov Zhotoviteľa vyplývajúcich z tejto Zmluvy o dielo a zahŕňa všetky náklady a výdavky Zhotoviteľa na riadne a včasné zhotovenie Diela, resp. jeho jednotlivých častí podľa tejto Zmluvy o dielo, ako aj cenu za udelenie licencie k majetkovým právam k Dielu podľa čl. 11 tejto Zmluvy o dielo. Pre vylúčenie pochybností, ak sú s použitím dodaných HW produktov či iných súvisiacich plnení spojené akékoľvek poplatky, je Zhotoviteľ povinný v súlade s touto Zmluvou o dielo riadne uhradiť všetky tieto poplatky za celú dobu trvania Zmluvy o dielo a tiež počas obdobia trvania záručnej doby, pričom tieto poplatky sú zahrnuté v Cene Diela.
    4. Objednávateľ si vyhradzuje právo na pomerné zníženie ceny v prípade, ak sa ktorákoľvek časť Diela alebo jeho čiastkové plnenie, nebude z podnetu Objednávateľa realizovať z dôvodov nepredvídateľných v čase uzatvorenia Zmluvy o dielo.
    5. Zhotoviteľ berie na vedomie, že Cenu Diela uhrádza Objednávateľ Zhotoviteľovi z prostriedkov poskytnutých Objednávateľovi z mechanizmu POO a každá časť je finančným prostriedkom vyplateným zo štátneho rozpočtu. Prostriedky mechanizmu POO sú zdrojovo kryté z prostriedkov z rozpočtu Európskej únie.
    6. Zhotoviteľ je oprávnený fakturovať cenu podľa tohto článku Zmluvy o dielo zodpovedajúcu akceptovanej časti Diela v súlade s fakturačnými míľnikmi podľa prílohy č. 3 tejto Zmluvy o dielo. Zmluvné strany sa dohodli, že Zhotoviteľ vystaví Objednávateľovi faktúru za akceptovanú časť Diela po:
       1. ukončení procesu akceptácie odovzdávanej časti Diela v zmysle článku 6 tejto Zmluvy o dielo, a
       2. podpísaní príslušného Akceptačného protokolu.
    7. Prílohou k faktúre je podpísaný Akceptačný protokol, pričom môže ísť aj o Akceptačný protokol s výhradou, vzťahujúci sa k fakturovanej časti Diela s výnimkou Záverečného akceptačného protokolu, ktorý musí byť bez výhrad.
    8. Výdavky vo faktúre musia byť rozdelené do jednotlivých položiek s jednotkovými cenami zaokrúhlenými na 2 (dve) desatinné miesta s jednoznačnou identifikáciou, ktorej položky rozpočtu podľa prílohy č. 3 tejto Zmluvy o dielo sa predmetná fakturovaná čiastka týka. Ku každej faktúre musí byť priložený originál Akceptačného protokolu/Záverečného akceptačného protokolu podpísaného Zmluvnými stranami.
    9. Splatnosť faktúr je **60 dní** odo dňa ich doručenia Objednávateľovi, za predpokladu, že faktúra bude spĺňať všetky náležitosti v zmysle tohto článku Zmluvy o dielo. Zmluvné strany konštatujú, že dohodnutá lehota splatnosti nie je v hrubom nepomere k právam a povinnostiam vyplývajúcim zo Zmluvy a dielo, a že takéto osobitné dojednanie odôvodňuje povaha predmetu Zmluvy o dielo. Objednávateľ je povinný uhradiť Zhotoviteľovi fakturovanú sumu bezhotovostným prevodom na bankový účet Zhotoviteľa uvedený na faktúre. Pre prípad, že na faktúre nie je účet Zhotoviteľa uvedený, Objednávateľ je povinný uhradiť fakturovanú sumu na účet Zhotoviteľa uvedený v záhlaví tejto Zmluvy o dielo. Všetky poplatky súvisiace s bankovým prevodom znáša Objednávateľ. Faktúra sa považuje za uhradenú dňom pripísania fakturovanej sumy na účet Zhotoviteľa.
    10. Faktúra musí obsahovať náležitosti v zmysle relevantných všeobecne záväzných právnych predpisov, najmä však zákona č. 222/2004 Z. z. o dani z pridanej hodnoty v platnom znení a v zmysle zákona č. 431/2002 Z. z. o účtovníctve v znení neskorších predpisov. Každá faktúra musí obsahovať osobitne nasledujúce náležitosti, a to identifikáciu tejto Zmluvy o dielo a s ohľadom na financovanie predmetu tejto Zmluvy o dielo musí faktúra obsahovať aj informáciu, že sa jedná o projekt „Modernizácia Platformy pre rozvoj a riešenie prioritných životných situácií“, kód projektu: 17I01-04-P28-00028. V prípade jej neúplnosti alebo nesprávnosti je Objednávateľ oprávnený vrátiť ju Zhotoviteľovi na opravu alebo doplnenie; v takom prípade nová lehota splatnosti začne plynúť až dňom doručenia opravenej faktúry Objednávateľovi.
    11. Zmluvné strany sa výslovne dohodli, že Zhotoviteľ nie je oprávnený bez predchádzajúceho písomného súhlasu Objednávateľa postúpiť na tretiu osobou a ani založiť akékoľvek svoje pohľadávky vzniknuté na základe alebo súvislosti s touto Zmluvou o dielo alebo plnením záväzkov podľa tejto Zmluvy o dielo.
    12. V prípade nepreplatenia faktúry (zistenie nezrovnalostí) zo strany Vykonávateľa, Zhotoviteľ znáša neoprávnené výdavky z dôvodu chyby v predložených podkladoch na strane Zhotoviteľa.
36. ZDROJOVÝ KÓD APV
    1. Zhotoviteľ je povinný pri akceptácii APV alebo jeho časti odovzdať Objednávateľovi funkčné testovacie, UAT a produkčné prostredie, Vytvorený zdrojový kód v jeho úplnej aktuálnej podobe, na neprepisovateľnom technickom nosiči dát s označením časti a verzie APV, ktorej sa týka. Za odovzdanie Vytvoreného zdrojového kódu Objednávateľovi sa na účely tejto Zmluvy o dielo rozumie odovzdanie technického nosiča dát Oprávnenej osobe Objednávateľa. O odovzdaní a prevzatí technického nosiča dát bude oboma Zmluvnými stranami spísaný a podpísaný preberací protokol.
    2. Vytvorený zdrojový kód APV (s výnimkou SW 3. strany) vrátane jeho dokumentácie bude zverejnený v režime podľa § 31 ods. 4 písm. b) Vyhlášky č. 78/2020 (s obmedzenou dostupnosťou pre orgán vedenia a orgány riadenia v zmysle Zákona o ITVS – vytvorený zdrojový kód je dostupný len pre orgán vedenia a orgány riadenia); týmto nie je dotknutý osobitný právny režim vzťahujúci sa na Preexistentný zdrojový kód v súlade s licenčnými podmienkami SW 3. strany. Objednávateľ je oprávnený sprístupniť Vytvorený zdrojový kód okrem orgánov podľa predchádzajúcej vety aj tretím osobám, ale len na špecifický účel, na základe riadne uzatvorenej písomnej zmluvy o mlčanlivosti a ochrane dôverných informácií. Týmto nie je dotknuté právo Objednávateľa zverejniť Vytvorený zdrojový kód, pokiaľ je to potrebné na účely funkčnosti Diela alebo jeho časti.
    3. Vytvorený zdrojový kód musí byť v podobe, ktorá zaručuje možnosť overenia, že je kompletný a v správnej verzii, t. j. v takej, ktorá umožňuje kompiláciu, inštaláciu, spustenie a overenie funkcionality takéhoto APV alebo jeho časti, a to vrátane kompletnej dokumentácie zdrojového kódu (napr. interfejsov a pod.). Zároveň odovzdaný Vytvorený zdrojový kód musí byť pokrytý testami (aspoň na 90%) a dosahovať rating kvality (statická analýza kódu) podľa CodeClimate/CodeQL a pod. (minimálne stupňa B).
    4. Pre zamedzenie pochybností platí, že povinnosti Zhotoviteľa týkajúce sa Vytvoreného zdrojového kódu platia aj na akékoľvek opravy, zmeny, doplnenia, upgrade alebo update Vytvoreného zdrojového kódu a/alebo vyššie uvedenej dokumentácie, ku ktorým dôjde pri plnení tejto Zmluvy o dielo alebo v rámci záručných opráv. Vytvorené zdrojové kódy budú vytvorené vyexportovaním z produkčného prostredia a budú odovzdané Objednávateľovi na elektronickom médiu.Zhotoviteľ je povinný umožniť Objednávateľovi pri odovzdávaní Vytvoreného zdrojového kódu, skontrolovať v priestoroch Objednávateľa prítomnosť Vytvoreného zdrojového kódu na odovzdávanom elektronickom médiu.
    5. Nebezpečenstvo poškodenia zdrojových kódov prechádza na Objednávateľa momentom odovzdania a prevzatia zdrojových kódov, a to na základe akceptácie APV alebo jeho časti podľa tohto článku Zmluvy o dielo, pričom Objednávateľ sa zaväzuje uložiť zdrojové kódy takým spôsobom, aby zamedzil akémukoľvek neoprávnenému prístupu tretej osoby.
    6. Zmluvné strany sa môžu dohodnúť, že okrem odovzdania APV alebo jeho časti, poskytne Zhotoviteľ Objednávateľovi tiež primeranú a nevyhnutnú súčinnosť za účelom zverejnenia relevantnej dokumentácie na verejne prístupnom úložisku (podľa inštrukcie Objednávateľa) v súlade s § 31 Vyhlášky č. 78/2020.
37. PRÁVA DUŠEVNÉHO VLASTNÍCTVA
    1. Vzhľadom na to, že súčasťou zhotoveného Diela podľa tejto Zmluvy o dielo môže byť aj:
       1. vytvorenie SW, ktorý napĺňa znaky počítačového programu v zmysle Autorského zákona,
       2. Preexistentný obchodne dostupný proprietárny SW, Preexistentný obchodne nedostupný proprietárny SW, Preexistentný open source SW,

je k týmto súčastiam Diela poskytovaná licencia za podmienok dohodnutých ďalej v tomto článku Zmluvy o dielo, a to v súlade s ustanoveniami tejto Zmluvy o dielo. Poskytnutie licencie je viazané na moment akceptácie Diela, t. j. Objednávateľ nadobúda licenciu najneskôr dňom akceptácie Diela.

* 1. Zmluvné strany sa dohodli, že pokiaľ Zhotoviteľ vytvorí v rámci plnenia tejto Zmluvy o dielo pre Objednávateľa SW, a to vytvorením, spracovaním, úpravou alebo preložením počítačového programu, alebo iného autorského diela, ktoré je chránené autorským zákonom, Zhotoviteľ k takémuto vytvorenému, spracovanému, upravenému alebo preloženému počítačovému programu alebo inému autorskému dielu udeľuje Objednávateľovi súhlas používať takýto počítačový program alebo iné autorské dielo, momentom akceptácie Diela alebo jeho časti ako nevýhradnú licenciu, časovo neobmedzenú, po celú dobu trvania majetkových autorských práv, na území Európskej únie, v neobmedzenom rozsahu, na neobmedzený počet zariadení a pre neobmedzený počet užívateľov, a to na všetky známe spôsoby použitia Diela v čase podpisu Zmluvy a dielo, najmä na spôsoby použitia, podľa § 19 ods. 4 Autorského zákona a na účel, pre ktorý bolo Dielo vytvorené podľa tejto Zmluvy o dielo, t. j. prevádzka a rozvoj Diela. Špecifikácia počítačových programov vytvorených Zhotoviteľom podľa tejto Zmluvy o dielo je uvedená v prílohe č. 1 tejto Zmluvy o dielo. Objednávateľ je bez potreby akéhokoľvek ďalšieho povolenia Zhotoviteľa oprávnený udeliť inému orgánu verejnej správy Slovenskej republiky sublicenciu na použitie počítačového programu v súlade s účelom na aký bude Dielo vytvorené, vrátane subjektov ovládaných v zmysle § 66a Obchodného zákonníka alebo subjektov zriadených orgánom verejnej správy za účelom plnenia úloh vo verejnom záujme (bez ohľadu na právnu formu), pokiaľ to nie je v rozpore s pravidlami na ochranu hospodárskej súťaže.
  2. Licencia podľa bodu 11.2 tohto článku Zmluvy o dielo sa vzťahuje v rovnakom rozsahu na vyjadrenie v strojovom aj zdrojovom kóde, ako aj koncepčné prípravné materiály, súvisiacu dokumentáciu, a to aj na prípadné ďalšie verzie/update SW dodaného a upraveného na základe tejto Zmluvy o dielo.
  3. Zmluvné strany sa dohodli, že účinnosť licencie podľa bodu 11.2 tohto článku Zmluvy o dielo nastáva akceptáciou Diela, ktoré príslušný počítačový program obsahuje; do tej doby je Objednávateľ oprávnený počítačový program použiť v rozsahu a spôsobom nevyhnutným na vykonanie akceptácie Diela. Udelenie licencie nemožno zo strany Zhotoviteľa vypovedať a jej účinnosť trvá aj po skončení účinnosti tejto Zmluvy o dielo, ak sa nedohodnú Zmluvné strany výslovne inak.
  4. Odmena za udelenie licencie k Dielu je súčasťou celkovej Ceny Diela v súlade s čl. 9 Zmluvy o dielo. V prípade pochybností o sume zodpovedajúcej odmene za udelenie licencie k Dielu, platí, že licencia k Dielu sa udeľuje bezodplatne.
  5. Zmluvné strany výslovne deklarujú, že ak pri poskytovaní plnenia podľa tejto Zmluvy o dielo vznikne činnosťou Zhotoviteľa a Objednávateľa dielo spoluautorov a ak sa nedohodnú Zmluvné strany výslovne inak, bude sa mať za to, že Objednávateľ je oprávnený disponovať majetkovými právami, tzn. vykonávať majetkové práva k dielu spoluautorov podľa tohto odseku tak, ako by bol ich výhradným disponentom a že Zhotoviteľ udelil Objednávateľovi súhlas k akejkoľvek zmene alebo inému zásahu do diela spoluautorov. Cena Diela podľa čl. 9 tejto Zmluvy o dielo je stanovená so zohľadnením tohto ustanovenia a Zhotoviteľovi nevzniknú v prípade vytvorenia diela spoluautorov žiadne nové nároky na odmenu.
  6. Ak sa Zmluvné strany nedohodnú inak, Zhotoviteľ touto Zmluvou o dielo prevádza na Objednávateľa všetky osobitné práva zhotoviteľa databázy podľa § 135 ods. 1 Autorského zákona, ktoré má Zhotoviteľ, ako zhotoviteľ databázy, k súčastiam plnenia predmetu tejto Zmluvy o dielo, ktoré sú databázou, a to v rozsahu uvedenom v tomto článku Zmluvy o dielo.
  7. Zmluvné strany sa dohodli, že pokiaľ Zhotoviteľ pri plnení Zmluvy o dielo, ako súčasť Diela použije (spravidla ich spracovaním) SW 3. strany (vrátane prípadu ak poskytovateľom licencie k SW 3. strany je Zhotoviteľ), v takomto prípade udelí Zhotoviteľ Objednávateľovi oprávnenie používať takýto SW 3. strany v súlade s osobitnými licenčnými podmienkami. Pre kvalifikovanie softvéru ako SW 3. strany je nevyhnutné splniť jednu z podmienok:
     1. ide o Preexistentný obchodne dostupný proprietárny SW,
     2. ide o Preexistentný obchodne nedostupný proprietárny SW,
     3. ide o Preexistentný open source SW.

(ďalej len „***preexistentný SW***“)

* 1. Špecifikácia preexistentných SW podľa bodu 11.8 písm. a) až c) tejto Zmluvy o dielo a ich licenčných podmienok, tvoriacich súčasť Diela podľa tejto Zmluvy o dielo tvorí prílohuč.6tejto Zmluvy o dielo. Ak licencie podľa prvej vety tohto bodu stratia platnosť a účinnosť, Zhotoviteľ je povinný zabezpečiť kvalitatívne zodpovedajúci ekvivalent pôvodných licencií na obdobie platnosti a účinnosti tejto Zmluvy o dielo a obdobie trvania záručnej doby podľa bodu 8.2 tejto Zmluvy o dielo, a to takým spôsobom aby bol Objednávateľ schopný zabezpečovať plynulú, bezpečnú a spoľahlivú prevádzku Diela.
  2. Práva získané v rámci plnenia tejto Zmluvy o dielo prechádzajú aj na prípadného právneho nástupcu Objednávateľa. Prípadná zmena v osobe Zhotoviteľa (napr. právne nástupníctvo) nebude mať vplyv na oprávnenia udelené Objednávateľovi podľa tejto Zmluvy o dielo Zhotoviteľom.
  3. Zhotoviteľ sa zaväzuje samostatne zdokumentovať všetky využitia Preexistentných obchodne dostupných proprietárnych SW, Preexistentných obchodne nedostupných proprietárnych SW a Preexistentných open source SWa predložiť Objednávateľovi ich ucelený prehľad vrátane ich licenčných podmienok a platnosti príslušných licencií (hodnoverným preukázaním, napr. výpisom z portálu vlastníka licencie), najneskôr v čase podpísania Záverečného akceptačného protokolu v zmysle bodu 6.17 tejto Zmluvy o dielo.
  4. Ak sú s použitím preexistentného SW, služieb podpory k nemu v rozsahu v akom sú nevyhnutné, či iných súvisiacich plnení, spojené akékoľvek poplatky, je Zhotoviteľ povinný v súlade s touto Zmluvou o dielo riadne uhradiť všetky tieto poplatky za celú dobu trvania Zmluvy o dielo a tiež počas obdobia trvania záručnej doby.
  5. Zhotoviteľ v súlade s touto Zmluvou o dielo zodpovedá za úhradu licenčných poplatkov za použitie preexistentného SW a súvisiacich služieb podpory a iných plnení.
  6. Ak pri zhotovení Diela vznikne alebo sa stane jeho súčasťou počítačový program neuvedený v prílohe č. 1tejto Zmluvy o dielo a Objednávateľ takéto Dielo akceptuje podpisom Záverečného akceptačného protokolu, vzťahujú sa aj na tento počítačový program ustanovenia tohto článku v celom rozsahu podľa charakteru počítačového programu dodaného v zmysle tejto Zmluvy o dielo.
  7. SW, ktoré sú počítačovým programom, Preexistentné obchodne dostupné proprietárne SW, Preexistentné obchodne nedostupné proprietárne SW alebo Preexistentné open source SW iné ako uvedené v prílohe č. 6 tejto Zmluvy o dielo je možné urobiť súčasťou Diela len na základe predchádzajúceho písomného súhlasu Objednávateľa.

1. OCHRANA DÔVERNÝCH INFORMÁCIÍ A OSOBNÝCH ÚDAJOV
   1. Ak Zhotoviteľ pri plnení predmetu Zmluvy o dielo bude spracúvať v mene Objednávateľa osobné údaje dotknutých osôb, a teda bude vystupovať v postavení sprostredkovateľa v zmysle čl. 4 ods. 8 GDPR a § 5 písm. p) Zákona o ochrane osobných údajov, Zmluvné strany sa zaväzujú uzatvoriť zmluvu o poverení spracúvaním osobných údajov v zmysle čl. 28 GDPR a § 34 zákona o ochrane osobných údajov. V zmluve o poverení spracúvaním osobných údajov podľa predchádzajúcej vety Zmluvné strany vymedzia predmet a dobu spracúvania osobných údajov, povahu a účel spracúvania, zoznam alebo rozsah osobných údajov, kategórie dotknutých osôb a povinnosti a práva Objednávateľa ako prevádzkovateľa, ako i ustanovia ďalšie práva a povinnosti v súlade so zákonom o ochrane osobných údajov.
   2. Zmluvné strany sú povinné zaviazať mlčanlivosťou o osobných údajoch fyzické osoby, ktoré prídu do styku s osobnými údajmi, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru alebo obdobného pracovného vzťahu fyzických osôb.
   3. Zmluvné strany sú povinné zachovávať mlčanlivosť o informáciách, ktoré získali v súvislosti s plnením tejto Zmluvy o dielo a získané výsledky nesmú ďalej použiť na iné účely ako plnenie jej predmetu, okrem prípadu poskytnutia informácií odborným poradcom Zhotoviteľa (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody so Zhotoviteľom alebo subdodávateľom Zhotoviteľa ak sa podieľa na plnení predmetu tejto Zmluvy o dielo, a ak je to potrebné na účely plnenia zmluvných povinností Zhotoviteľa podľa tejto Zmluvy o dielo.
   4. Povinnosť Zhotoviteľa a Objednávateľa zachovávať mlčanlivosť o informáciách, ktoré získali v súvislosti s plnením tejto Zmluvy o dielo sa nevzťahuje na informácie, ktoré:
      1. boli zverejnené už pred podpisom tejto Zmluvy o dielo,
      2. sa stanú všeobecne a verejne dostupné po podpise tejto Zmluvy o dielo z iného dôvodu, ako z dôvodu porušenia povinností podľa tejto Zmluvy o dielo,
      3. majú byť sprístupnené na základe povinnosti stanovenej zákonom, rozhodnutím súdu, prokuratúry alebo na základe iného záväzného rozhodnutia príslušného orgánu,
      4. boli získané Zhotoviteľom, resp. Objednávateľom od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie.
   5. Zmluvné strany sa zaväzujú, že poučia svojich zamestnancov, štatutárne orgány, ich členov a subdodávateľov, ktorým sú sprístupnené Dôverné informácie, o povinnosti mlčanlivosti v zmysle tohto článku Zmluvy o dielo. V rozsahu zaisťujúcom splnenie povinnosti mlčanlivosti podľa tohto článku Zmluvy o dielo, Zhotoviteľ uzatvorí s každým jeho subdodávateľom dohodu o mlčanlivosti, pokiaľ obdobný záväzok nevyplýva pre takého subdodávateľa zo zákona. Zhotoviteľ vyhlasuje, že oboznámil svojich zamestnancov, ktorí sa budú podieľať na plnení tejto Zmluvy o dielo, o povinnosti mlčanlivosti.
   6. Zmluvné strany sa zaväzujú užívať Dôverné informácie výlučne na účel, na ktorý im boli poskytnuté a zároveň sa zaväzujú ich ochraňovať najmenej s rovnakou starostlivosťou ako ochraňujú vlastné Dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom, ak nie je v tejto Zmluve o dielo ustanovené inak, zaväzujú sa, že bez predchádzajúceho písomného súhlasu druhej Zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia Dôverné informácie druhej Zmluvnej strany tretej osobe.
2. OPRÁVNENÉ OSOBY
   1. Zhotoviteľ sa zaväzuje do piatich (5) pracovných dní od podpisu tejto Zmluvy o dielo vymenovať Oprávnenú osobu, ktorá bude počas účinnosti tejto Zmluvy o dielo oprávnená konať za Zhotoviteľa v určených záležitostiach súvisiacich s plnením tejto Zmluvy o dielo a v tej istej lehote písomne oznámiť Objednávateľovi jej meno a kontaktné údaje (e-mail a telefónne číslo).
   2. Objednávateľ sa zaväzuje do piatich (5) pracovných dní od podpisu tejto Zmluvy o dielo vymenovať Oprávnenú osobu, ktorá bude počas účinnosti tejto Zmluvy o dielo oprávnená konať za Objednávateľa v určených záležitostiach súvisiacich s plnením tejto Zmluvy o dielo a v tej istej lehote písomne oznámiť Zhotoviteľovi jej meno a kontaktné údaje (e-mail a telefónne číslo).
   3. Prostredníctvom určených Oprávnených osôb Zmluvné strany:
      1. zabezpečia vzájomnú komunikáciu Zmluvných strán týkajúcu sa všetkých záležitostí súvisiacich s plnením tejto Zmluvy o dielo,
      2. plnia vymedzené úlohy Zmluvných strán podľa tejto Zmluvy o dielo,
      3. uskutočnia všetky organizačné záležitosti s ohľadom na všetky aktivity a činnosti súvisiace s plnením tejto Zmluvy o dielo,
      4. zabezpečia koordináciu jednotlivých aktivít a činností Zmluvných strán súvisiacich s plnením tejto Zmluvy o dielo,
      5. sledujú priebeh plnenia tejto Zmluvy o dielo,
      6. navrhujú potrebné zmeny technických riešení a technickej povahy v zmysle tejto Zmluvy o dielo,
      7. zabezpečia vzájomnú spoluprácu a súčinnosť.
   4. Zmena Oprávnených osôb v zmysle tohto článku Zmluvy o dielo sa vykoná prostredníctvom písomného protokolu o zmene oprávnenej osoby podpísaného oboma Zmluvnými stranami.
3. SÚČINNOSŤ ZHOTOVITEĽA
   1. Zhotoviteľ sa zaväzuje spolupracovať s Objednávateľom počas vykonávania Diela a vyvinúť maximálne úsilie a súčinnosť z jeho strany tak, aby bolo Dielo vykonané v súlade s touto Zmluvou o dielo a jej príloh.
   2. Zhotoviteľ sa zaväzuje, že pri predčasnom ukončení tejto Zmluvy o dielo zo strany Objednávateľa a zmene subjektu na strane zhotoviteľa poskytne Objednávateľovi primeranú súčinnosť pri prechode práv a povinností, najmä v oblasti architektúry a integrácie informačných systémov a informuje Objednávateľa o všetkých procesných a iných úkonoch pri plnení tejto Zmluvy o dielo so zreteľom na úkony týkajúce sa odovzdania Diela alebo jeho časti v súlade s čl. 6 tejtoZmluvy o dielo.
   3. Zhotoviteľ sa zaväzuje, že po odovzdaní a akceptácii Diela a riadnom skončení Zmluvy o dielo poskytne primeranú súčinnosť podľa pokynov Objednávateľa za účelom zachovania plynulosti a bezpečnosti prevádzky Diela.
   4. Zhotoviteľ sa zaväzuje poskytnúť súčinnosť v zmysle predchádzajúcich bodov tohto článku Zmluvy o dielo, najmä v oblasti:
4. nevyhnutnej podpory Objednávateľa a nového zhotoviteľa (najmä vo forme zaškolenia zamestnancov nového zhotoviteľa),
5. konkrétnych konzultácii vzťahujúcim sa k Dielu, a to aj po uplynutí platnosti a účinnosti tejto Zmluvy o dielo.

14.5 Objednávateľ a Zhotoviteľ sa dohodli, že súčinnosť v zmysle tohto článku Zmluvy o dielo je plne zohľadnená v Cene Diela.

1. KOMUNIKÁCIA ZMLUVNÝCH STRÁN
   1. Zmluvné strany sa dohodli, že ich vzájomná komunikácia ohľadom akejkoľvek záležitosti týkajúcej sa tejto Zmluvy o dielo bude vykonávaná prostredníctvom Oprávnených osôb Zmluvných strán podľa čl. 13 tejto Zmluvy o dielo.
   2. Zmluvné strany sa ďalej dohodli, že bežná komunikácia (napr. oznamovanie vád a prijatie reklamácie počas záručnej doby, komunikácia týkajúca sa organizácii stretnutí alebo iných organizačných záležitosti alebo podkladov pre fakturáciu, a pod.) bude vykonávaná prostredníctvom emailu Oprávnených osôb. Komunikácia Zmluvných strán, ktorá má povahu právneho úkonu (napr. odstúpenie od zmluvy, uplatnenie zmluvnej pokuty a pod.) bude vykonávaná písomne v listinnej podobe s doporučeným doručovaním druhej Zmluvnej strane prostredníctvom poštovej služby alebo kuriérskej služby, alebo aj prostredníctvom elektronických schránok Zmluvných strán s kvalifikovaným elektronickým podpisom.
2. OCHRANA ZAMESTNANCOV ZHOTOVITEĽA A SUBDODÁVATEĽOV
   1. Zhotoviteľ pri plnení tejto Zmluvy o dielo zodpovedá za svojich zamestnancov, ich bezpečnosť a ochranu zdravia pri práci, a tiež za svojich subdodávateľov. Zhotoviteľ je povinný vykonať všetky nevyhnutné opatrenia, aby zabezpečil v súvislosti s plnením tejto Zmluvy o dielo bezpečnosť svojich zamestnancov, zamestnancov Objednávateľa, subdodávateľov a ďalších osôb, ktoré sa s vedomím Objednávateľa zdržujú v mieste plnenia tejto Zmluvy o dielo.
   2. Zhotoviteľ je povinný v súvislosti s plnením tejto Zmluvy o dielo vykonať opatrenia a určiť postupy na zaistenie bezpečnosti svojich zamestnancov a subdodávateľov a zabezpečiť prostriedky potrebné na ochranu života a zdravia zamestnancov v mieste plnenia tejto Zmluvy o dielo pre prípad vzniku bezprostredného a vážneho ohrozenia života alebo zdravia; o vykonaných opatreniach je Zhotoviteľ povinný informovať Objednávateľa a ďalšie osoby zdržujúce sa na mieste plnenia tejto Zmluvy o dielo.
   3. Objednávateľ je povinný v mieste plnenia tejto Zmluvy o dielo a v priestoroch Objednávateľa zabezpečiť pracovné podmienky súladné s pravidlami bezpečnosti a ochrany zdravia práci.
   4. Zhotoviteľ je povinný bezodkladne oboznamovať Objednávateľa o nedostatkoch a iných závažných skutočnostiach v priestoroch Objednávateľa tvoriacich miesto plnenia tejto Zmluvy o dielo, ktoré by pri práci mohli ohroziť bezpečnosť alebo zdravie zamestnancov Zhotoviteľa alebo jeho subdodávateľov, zamestnancov Objednávateľa alebo tretích osôb, o ktorých sa dozvedel v súvislosti s plnením tejto Zmluvy o dielo.
   5. Zhotoviteľ je povinný bezodkladne oboznámiť Objednávateľa o mimoriadnej udalosti (nebezpečná udalosť, pracovný úraz zamestnanca Zhotoviteľa alebo inej osoby konajúcej v mene Zhotoviteľa), ktorá sa stala v súvislosti s plnením tejto Zmluvy o dielo v priestoroch Objednávateľa a ktorá sa týka ochrany zamestnancov Zhotoviteľa a jeho subdodávateľov. Povinnosť Zhotoviteľa podľa predchádzajúcej vety platí aj vtedy, ak k mimoriadnej udalosti nedošlo v súvislosti s plnením tejto Zmluvy o dielo, ale došlo k nej na pracoviskách Objednávateľa.
   6. Zhotoviteľ je povinný zaraďovať zamestnancov na výkon práce so zreteľom na ich zdravotný stav, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci a nedovoliť, aby vykonávali práce, ktoré nezodpovedajú ich zdravotnému stavu a schopnostiam a na ktoré nemajú vek, kvalifikačné predpoklady alebo doklad o odbornej spôsobilosti podľa právnych predpisov a iných normatívnych aktov na zaistenie bezpečnosti a ochrany zdravia pri práci.
3. ZODPOVEDNOSŤ ZA ŠKODU A NÁHRADA ŠKODY
   1. Každá zo Zmluvných strán nesie zodpovednosť za spôsobenú škodu porušením všeobecne platných a účinných právnych predpisov Slovenskej republiky a tejto Zmluvy o dielo. Zmluvné strany sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd. Zmluvné strany sa zaväzujú upozorniť písomne druhú Zmluvnú stranu bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto Zmluvy o dielo. Zmluvné strany sa zaväzujú k vyvinutiu maximálneho úsilia na odvrátenie a prekonanie okolností vylučujúcich zodpovednosť.
   2. Zhotoviteľ zodpovedá za škodu spôsobenú Objednávateľovi jeho zamestnancami a/alebo subdodávateľmi, pričom ustanovenia Zákonníka práce o zodpovednosti zamestnancov za škodu alebo ustanovenia Obchodného zákonníka o náhrade škody aplikovateľné na škodu spôsobenú subdodávateľmi, týmto nie sú dotknuté.
   3. Zhotoviteľ zodpovedá za škodu spôsobenú vadou Diela, ktorá vznikne Objednávateľovi aj po uplynutí platnosti tejto Zmluvy o dielo počas plynutia záručnej doby podľa čl. 8 tejto Zmluvy o dielo.
   4. Zhotoviteľ je povinný postupovať pri plnení pokynov a zadaní zo strany Objednávateľa s odbornou starostlivosťou, pričom je povinný bez zbytočného odkladu písomne upozorniť Objednávateľa na nevhodnú povahu pokynov a/alebo podkladov poskytnutých Objednávateľom s adekvátnym odôvodnením nevhodnosti povahy takýchto pokynov a/alebo podkladov, ak mohol túto nevhodnosť zistiť pri vynaložení odbornej starostlivosti. Ak Zhotoviteľ písomne neupozorní Objednávateľa na nevhodnosť pokynov, nemôže sa zbaviť zodpovednosti za vzniknutú škodu, iba ak nevhodnosť nemohol zistiť ani pri vynaložení odbornej starostlivosti. Zhotoviteľ nezodpovedá za škodu, ktorá vznikla v dôsledku nevhodného pokynu alebo podkladu zo strany Objednávateľa, ak Zhotoviteľ bezodkladne písomne upozornil Objednávateľa na nevhodnosť tohto pokynu alebo podkladu a Objednávateľ na takom pokyne alebo podklade naďalej trval.
   5. Ak nevhodné pokyny a/alebo podklady dané Objednávateľom prekážajú v riadnom plnení povinností Zhotoviteľa podľa tejto Zmluvy o dielo, je Zhotoviteľ povinný ich plnenie v nevyhnutnom rozsahu prerušiť do doby výmeny nevhodných podkladov alebo zmeny pokynov Objednávateľa alebo písomného oznámenia, že Objednávateľ trvá na poskytnutí plnení podľa tejto Zmluvy o dielo s použitím jeho podkladov a pokynov. O dobu, po ktorú bolo potrebné plnenie povinností Zhotoviteľa podľa tejto Zmluvy o dielo prerušiť sa predlžuje lehota určená na ich splnenie. Zhotoviteľ má takisto nárok na úhradu preukázaných a odôvodnených nákladov spojených s prerušením plnenia jeho povinností podľa tejto Zmluvy o dielo za podmienok uvedených v tomto bode alebo s použitím nevhodných podkladov Objednávateľa do doby, keď sa ich nevhodnosť mohla zistiť; uvedené neplatí, ak Zhotoviteľ Objednávateľa na nevhodnosť pokynov Objednávateľa neupozornil a nevhodnosť mohol zistiť pri vynaložení odbornej starostlivosti.
   6. Zmluvné strany sa zaväzujú upozorniť písomne druhú Zmluvnú stranu bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto Zmluvy o dielo. O dobu, po ktorú bolo potrebné plnenie povinností Zhotoviteľa podľa predchádzajúcej vety prerušiť, možno predĺžiť lehotu určenú na ich splnenie na základe rozhodnutia a schválenia Riadiacim výborom projektu.
   7. Zhotoviteľ je oprávnený zabezpečiť plnenie tejto Zmluvy o dielo alebo jej časti prostredníctvom subdodávateľov v súlade s podmienkami Verejného obstarávania a touto Zmluvou o dielo. Zhotoviteľ zodpovedá za každé plnenie takéhoto subdodávateľa v rozsahu, ako keby plnenie poskytoval sám.
   8. V prípade okolností vyššej moci, ktorou sa rozumie prekážka, ktorá nastala nezávisle od vôle povinnej Zmluvnej strany a bráni jej v splnení jej zmluvných povinností a zároveň nemožno rozumne predpokladať, že by povinná Zmluvná strana túto prekážku alebo jej následky odvrátila alebo prekonala, a tiež že by v čase vzniku záväzku túto prekážku predvídala, Zmluvná strana, ktorá nesplní svoje povinnosti z tejto Zmluvy o dielo z dôvodu okolností vyššej moci, nebude zodpovedná za žiadne dôsledky neplnenia svojich povinností, vrátane zodpovednosti za škodu, ak vykonala všetky rozumné opatrenia pre ich splnenie. V takýchto prípadoch nesplnenie povinností nezakladá dôvod pre odstúpenie od Zmluvy o dielo alebo vznik nároku na zmluvnú pokutu. Čas pre splnenie povinnosti sa predlžuje o čas trvania akejkoľvek z okolností uvedených v tomto bode tejto Zmluvy o dielo a o čas nevyhnutný na odstránenie ich následkov.
   9. Za konanie vylučujúce zodpovednosť sa považuje napr. konanie/nekonanie NIKA, Vykonávateľa, orgánu auditu alebo iného orgánu oprávneného vstupovať do zmluvných vzťahov v zmysle príslušných právnych predpisov, najmä Zákona o mechanizme na podporu obnovy a odolnosti, ak plnenie tejto Zmluvy o dielo je realizáciou projektu financovaného z finančných nástrojov EÚ.
   10. Zmluvné strany prehlasujú, že celková predvídateľná výška škody a ušlého zisku, ktorá môže z porušenia povinností zodpovednej Zmluvnej strany pri plnení tejto Zmluvy o dielo vzniknúť poškodenej Zmluvnej strane a ktorú môže alebo mohla zodpovedná Zmluvná strana v dobe vzniku tejto Zmluvy pri vynaložení obvyklej starostlivosti predvídať, neprevyšuje sumu rovnajúcu sa Cene Diela podľa tejto Zmluvy o dielo. Zmluvné strany vyhlasujú, že v súlade s ustanovením § 379 Obchodného zákonníka sa škoda spôsobená poškodenej strane, prevyšujúca výšku predvídateľnej škody podľa predchádzajúcej vety, nenahrádza. Toto obmedzenie sa netýka škôd spôsobených Zmluvnou stranou úmyselne alebo nedbanlivosťou.
4. SUBDODÁVATELIA A REGISTER PARTEROV VEREJNÉHO SEKTORA
   1. Na poskytovanie čiastkových plnení, ktoré tvoria Dielo alebo jeho časť pre Objednávateľa, má Zhotoviteľ, za podmienok dohodnutých v tejto Zmluve o dielo, právo uzatvárať subdodávateľské zmluvy. Zhotoviteľ je povinný pri obstaraní subdodávateľa dodržiavať všetky ustanovenia Zákona o VO. Subdodávateľ musí splniť podmienky účasti týkajúce sa osobného postavenia a preukázať, že uňho neexistujú dôvody na vylúčenie podľa § 40 ods. 6 písm. a) až g) a ods. 7 a 8 Zákona o VO; oprávnenie dodávať tovar alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť. Tým nie je dotknutá zodpovednosť Zhotoviteľa za plnenie tejto Zmluvy o dielo v súlade s § 41 ods. 8 Zákona o VO a Zhotoviteľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite.
   2. Zoznam subdodávateľov s ich identifikačnými údajmi v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia na tejto Zmluve o dielo v percentuálnom alebo finančnom vyjadrení, (v) predmet subdodávok (vi) údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, je uvedený v prílohe č. 4 tejto Zmluvy o dielo.
   3. Zhotoviteľ je povinný písomne oznámiť Oprávnenej osobe Objednávateľa akúkoľvek zmenu údajov o subdodávateľovi bezodkladne po tom, ako sa o takej zmene dozvedel.
   4. V prípade, ak má počas plnenia Zmluvy o dielo Zhotoviteľ záujem zmeniť alebo doplniť svojich subdodávateľov, je povinný predložiť Objednávateľovi návrh na schválenie takejto zmeny alebo doplnenia, spolu s identifikáciou podľa bodu 18.2 tohto článku Zmluvy o dielo a s predložením dokladov preukazujúcich splnenie všetkých relevantných podmienok podľa tohto článku Zmluvy o dielo. Objednávateľ prostredníctvom štatutárneho zástupcu Objednávateľa vyjadrí svoj súhlas alebo nesúhlas s použitím daného subdodávateľa. Pre vylúčenie pochybností, v prípade zmien subdodávateľov uvedených v prílohe č. 4 je potrebné uzatvoriť dodatok k tejto Zmluve o dielo.
   5. V prípade, ak Objednávateľ požiada o nahradenie subdodávateľa v súlade § 41 ods. 2 Zákona o VO, Zhotoviteľ je povinný doručiť návrh nového subdodávateľa do 5 (piatich) pracovných dní odo dňa doručenia žiadosti, ak Objednávateľ neurčí dlhšiu lehotu.
   6. Zhotoviteľ a jeho subdodávatelia môžu mať povinnosť byť zapísaní v registri partnerov verejného sektora podľa zákona o registri partnerov verejného sektora. Ak vznikla povinnosť zápisu podľa prvej vety, Zhotoviteľ je povinný zabezpečiť, aby on a subdodávatelia, ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle Zákona o registri partnerov verejného sektora.
   7. Zhotoviteľ zodpovedá za správnosť a úplnosť údajov zapísaných o ňom v registri partnerov verejného sektora, identifikáciu konečného užívateľa výhod vo svojej spoločnosti, ako aj overovanie identifikácie konečného užívateľa výhod v zmysle § 11 Zákona o registri partnerov verejného sektora.
   8. Pre zamedzenie pochybností, ak subdodávateľ vytvorí akékoľvek autorské dielo, ktoré je predmetom plnenia podľa Zmluvy o dielo, takéto dielo sa považuje za dielo Zhotoviteľa a všetky licenčné podmienky sa riadia článkom 11 Zmluvy o dielo.
   9. Na subdodávateľov sa vzťahuje povinnosť strpieť výkon kontroly/auditu/overovania súvisiaceho s plnením podľa tejto Zmluvy o dielo kedykoľvek počas platnosti a účinnosti Zmluvy o poskytnutí prostriedkov POO, ako aj po ukončení jej platnosti a účinnosti v prípadoch uvedených v bode 21.4 tejto Zmluvy o dielo, a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie (najmä Zákona o mechanizme na podporu obnovy a odolnosti a Zákona o finančnej kontrole), Zmluvy o poskytnutí prostriedkov POO a jej príloh, vrátane všeobecných zmluvných podmienok a poskytnúť im riadne a včas všetku potrebnú súčinnosť. Zhotoviteľ je povinný zabezpečiť súčinnosť subdodávateľov podľa prvej vety.
5. SANKCIE A ZMLUVNÉ POKUTY
   1. Objednávateľ je oprávnený požadovať od Zhotoviteľa zmluvnú pokutu vo výške:
      1. **0,10 %** z Ceny Diela, za každý (aj začatý) deň omeškania, ak je Zhotoviteľ v omeškaní so splnením povinnosti odovzdať Dielo v termíne podľa bodu 3.2 tejto Zmluvy o dielo,
      2. **0,05 %** z Ceny Diela, za každý (aj začatý) deň omeškania, ak je Zhotoviteľ v omeškaní so splnením povinnosti odovzdať príslušnú časť Diela v termíne špecifikovanom v časovom harmonograme podľa prílohy č. 2 tejto Zmluvy o dielo,
      3. **0,10 %** z Ceny Diela, za každý (aj začatý) deň omeškania, ak je Zhotoviteľ v omeškaní so splnením povinnosti poskytnúť súčinnosť podľa čl. 14 tejto Zmluvy o dielo,
      4. **0,10 %** z Ceny Diela, za každý (aj začatý) deň omeškania, ak je Zhotoviteľ v omeškaní so splnením povinnosti odstrániť záručnú vadu Diela podľa článku 8 Zmluvy o dielo,
      5. **0,05 %** z Ceny Diela, za každý (aj začatý) deň omeškania, ak je Zhotoviteľ v omeškaní s odstránením vád identifikovaných pri akceptačných testoch v zmysle bodu 6.12 a 6.13 Zmluvy o dielo,
      6. **500,- EUR** (slovom*: päťsto eur*) za každý deň existencie dôvodu vzniku práva na odstúpenie od tejto Zmluvy o dielo, ak vzniklo právo na odstúpenie od zmluvy podľa § 15 ods. 1 Zákona o registri partnerov verejného sektora alebo § 19 ods. 3 Zákona o VO,
      7. **10.000,- EUR** (slovom*: desaťtisíc eur*) za každý aj začatý deň omeškania, ak je Zhotoviteľ v omeškaní so splnením povinnosti v zmysle čl. 10.1 tejto Zmluvy o dielo,
      8. **100.000,- EUR** (slovom*: stotisíc eur*) v prípade, ak Zhotoviteľ poruší postup podľa bodu 18.4 a 18.5 tejto Zmluvy o dielo, a to za každé jednotlivé takéto porušenie povinnosti,
      9. **5 %** z Ceny Diela, ak Zhotoviteľ predloží vyhlásenie o splnení požiadaviek k Akceptačnému protokolu podľa bodu 6.5d) tejto Zmluvy o dielo, ktoré sa ukáže ako nepravdivé,
      10. **5 %** z Ceny Diela, ak Zhotoviteľ neposkytne ktorúkoľvek z licencií podľa čl. 11 tejto Zmluvy o dielo Objednávateľovi (pre odstránenie pochybností je Objednávateľ uplatniť zmluvnú pokutu za neposkytnutie každej licencie samostatne), a to za každý deň omeškania s poskytnutím licencie podľa čl. 11 Zmluvy o dielo,
      11. **5 %** z Ceny Diela, ak Zhotoviteľ nevyvíja APV v bezpečnom vývojovom prostredí s použitím niektorého z nástrojov podľa bodu 22.5 alebo opatrení podľa bodu 22.6 tejto Zmluvy o dielo, alebo ak neumožní Objednávateľovi vykonanie skenov zraniteľností alebo penetračných testov podľa bodu 22.4 tejto Zmluvy o dielo,
   2. Objednávateľ je oprávnený uplatniť si zmluvné pokuty podľa bodu 19.1 tejto Zmluvy o dielo kumulatívne maximálne však do výšky 50 % Ceny Diela.
   3. Ak sa Objednávateľ dostane do omeškania so splnením peňažného záväzku alebo jeho časti, má Zhotoviteľ právo uplatniť si z nezaplatenej sumy úroky z omeškania v súlade s § 369a Obchodného zákonníka a v sadzbe podľa Nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
   4. Ak sa Zhotoviteľ dostane do omeškania so splnením peňažného záväzku alebo jeho časti, má Objednávateľ právo uplatniť si z nezaplatenej sumy úroky z omeškania v súlade s § 369 Obchodného zákonníka a v sadzbe podľa Nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
   5. Zaplatením zmluvnej pokuty nie je dotknutý nárok Zmluvnej strany na náhradu škody, ktorá bola spôsobená porušením povinnosti, na ktorú sa vzťahuje zmluvná pokuta, v rozsahu prevyšujúcom výšku zmluvnej pokuty.
   6. Ak si Objednávateľ uplatní zmluvnú pokutu podľa bodu 19.1 tohto článku Zmluvy o dielo, má právo si ju započítať voči pohľadávke Zhotoviteľa v najbližšom fakturačnom míľniku.
6. ZMENY ZMLUVY
   1. Zmluvné strany sa dohodli, že dodatok k tejto Zmluve o dielo možno uzatvoriť, najmä v prípadoch, ak v priebehu jej plnenia:
7. Objednávateľ zistí, že je nevyhnutné zmeniť časový harmonogram,
8. Objednávateľ zistí, že je nevyhnutné rozšíriť Dielo o ďalšiu jeho časť alebo časti, aby bola zabezpečená funkčnosť a kompatibilita Diela ako celku alebo kompatibilita Diela s inými informačnými systémami,
9. došlo k zmenám právneho poriadku, ktoré vyžadujú zabezpečenie súladu Diela alebo jeho časti s platnými a účinnými právnymi predpismi v čase odovzdania Diela alebo jeho časti,
10. došlo k zmenám v úrovni zabezpečenia informačných systémov, ktoré vyžadujú zabezpečenie súladu Diela alebo jeho časti s bezpečnostnými požiadavkami na odvrátenie kybernetických hrozieb v čase odovzdania Diela alebo jeho časti,
11. došlo k takým zmenám v oblasti SW alebo HW, že za účelom zabezpečenia aktuálnosti technického riešenia APV a/alebo jeho budúceho bezproblémového používania, je objektívne prínosnejšie vykonanie zmien v oblasti SW alebo HW technického riešenia APV, v porovnaní so zhotovením APV podľa pôvodných SW alebo HW požiadaviek Objednávateľa alebo pôvodného návrhu technického riešenia Zhotoviteľa.
    1. Zmluvné strany sa dohodli, že ak to vyplynie z potrieb realizácie Diela, je možné vykonať aj také zmeny tejto Zmluvy o dielo, ktoré nie sú uvedené v bode 20.1 tohto článku Zmluvy o dielo. Každá zo Zmluvných strán je oprávnená v odôvodnených prípadoch písomne navrhnúť zmenu Zmluvy o dielo. Uzavretý dodatok musí byť v súlade s platným Zákonom o VO a príslušnou judikatúrou a rozhodovacou praxou týkajúcou sa uzatvárania dodatkov k zmluvám zadávaným verejným obstarávaním a za podmienok stanovených v Zmluve o poskytnutí prostriedkov POO.
    2. Ak Objednávateľ alebo Zhotoviteľ predloží návrh na zmenu, Zhotoviteľ je povinný najneskôr do 10 dní po doručení návrhu na zmenu predložiť Objednávateľovi odhad rozsahu požadovaných zmien, rozšírení alebo doplnení a prípadných súvisiacich zmien termínov zhotovenia Diela a jeho častí, ako aj prípadnej súvisiacej zmeny ceny Diela a jeho častí. Tento odhad vypracuje Zhotoviteľ na vlastné náklady.
    3. Zhotoviteľ je povinný informovať Objednávateľa o nákladoch a reálne predpovedateľných dôsledkoch na termíny plnenia Diela alebo jeho častí, ktoré vzniknú ako následok vykonania alebo dokumentovania návrhu na zmenu podľa tohto článku Zmluvy o dielo.
    4. Akékoľvek zmeny tejto Zmluvy o dielo v zmysle predchádzajúcich bodov možno realizovať na základe oboma Zmluvnými stranami podpísaného dodatku k Zmluve o dielo, za predpokladu, že sú splnené podmienky podľa § 18 Zákona o VO.
12. POVINNOSŤ ZHOTOVITEĽA PRI VÝKONE AUDITU/KONTROLY/OVEROVANIA
    1. Zhotoviteľ berie na vedomie, že finančné prostriedky Objednávateľa určené na zaplatenie celkovej Ceny Diela sú finančnými prostriedkami POO.Zhotoviteľ berie na vedomie, že podpisom tejto Zmluvy o dielo sa stáva súčasťou systému poskytnutia prostriedkov mechanizmu v zmysle Zákona o mechanizme na podporu obnovy a odolnosti. Zhotoviteľ zároveň berie na vedomie, že na použitie prostriedkov, kontrolu použitia týchto prostriedkov a vymáhanie ich neoprávneného použitia alebo zadržania sa vzťahuje režim upravený v osobitných predpisoch, napr. v Zákone o finančnej kontrole, zákone č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, Zákone o mechanizme na podporu obnovy a odolnosti a v zmysle ďalších príslušných právnych predpisov Slovenskej republiky a právnych aktov Európskej únie.
    2. Zmluvné strany sa dohodli, že všetky zmeny v systéme implementácie Plánu obnovy a odolnosti alebo v právnych dokumentoch vydaných oprávnenými osobami, z ktorých pre Zhotoviteľa vyplývajú práva a povinnosti v súvislosti s plnením podľa tejto Zmluvy o dielo a Zmluvy o poskytnutí prostriedkov POO, ak boli tieto dokumenty zverejnené spôsobom, že sú prístupné aj Zhotoviteľovi, sú pre Zhotoviteľa záväzné dňom ich zverejnenia.
    3. Okrem povinností uvedených v tejto Zmluve o dielo je Zhotoviteľ povinný strpieť výkon kontroly/auditu/overovania oprávnenými osobami v súvislosti s vykonaným Dielom a poskytnúť im všetku potrebnú súčinnosť, a to kedykoľvek počas platnosti a účinnosti tejto Zmluvy o dielo, ako aj v termínoch stanovených pre Objednávateľa v zmluvných vzťahoch s príslušnými orgánmi zapojenými do implementácie POO, v rámci ktorých si Objednávateľ nárokuje financovanie výdavkov uhradených Zhotoviteľovi, ktoré vznikli s plnením podľa tejto Zmluvy o dielo.
    4. Zhotoviteľ je povinný umožniť výkon finančnej kontroly/auditu/overovania príslušnými oprávnenými osobami uvedenými v bode 21.5 tohto článku Zmluvy o dielo a vytvoriť podmienky pre jej výkon v zmysle príslušných platných a účinných právnych predpisov Slovenskej republiky a právnych aktov Európskej únie a ako kontrolovaný subjekt pri výkone kontroly riadne plniť povinnosti, ktoré mu vyplývajú z uvedených predpisov a to počas platnosti a účinnosti tejto Zmluvy o dielo, počas platnosti a účinnosti Zmluvy o poskytnutí prostriedkov POO a až do 31.12.2031. Uvedená doba sa môže predĺžiť v prípade, ak nastanú skutočnosti uvedené v Zmluve o poskytnutí prostriedkov POO.
    5. Oprávnenými osobami pre účely tohto článku Zmluvy o dielo sú najmä:
       1. zástupcovia Objednávateľa a nimi poverené osoby,
       2. zástupcovia NIKA, Vykonávateľa, prípadne iných relevantných orgánov a nimi poverené osoby,
       3. Najvyšší kontrolný úrad Slovenskej republiky, Úrad pre verejné obstarávanie, Úrad vládneho auditu, Európsky úrad boja proti podvodom (OLAF), Certifikačný orgán a nimi poverené osoby,
       4. orgán auditu, jeho spolupracujúce orgány a nimi poverené osoby,
       5. splnomocnení zástupcovia Európskej komisie a Európskeho dvora audítorov,
       6. orgán zabezpečujúci ochranu finančných záujmov Európskej únie,
       7. vecne príslušná autorita v zmysle Zákona o KB,
       8. osoby prizvané alebo poverené orgánmi uvedenými v písm. a) až g) v súlade s príslušnými právnymi predpismi Slovenskej republiky a Európskej únie.
    6. Okrem povinností uvedených v tejto Zmluve o dielo je Zhotoviteľ povinný poskytnúť Objednávateľovi primeranú súčinnosť pri plnení záväzkov vyplývajúcich zo Zmluvy o poskytnutí prostriedkov POO a podmienok pre POO.
    7. Vykonaním kontroly oprávnenej osoby nie je dotknuté právo inej oprávnenej osoby na vykonanie novej kontroly/vládneho auditu, a to počas celej doby platnosti a účinnosti Zmluvy o poskytnutí prostriedkov POO, ako aj po ukončení jej platnosti a účinnosti v prípadoch uvedených v bode 21.4 tejto Zmluvy o dielo.
    8. Zmluvné strany sa zaväzujú, že počas vykonávania Diela podľa tejto Zmluvy o dielo budú navzájom spolupracovať a vyvinú maximálne úsilie a súčinnosť, aby bol jej predmet zrealizovaný v súlade s touto Zmluvou o dielo. Zhotoviteľ je povinný zabezpečiť prijatie nápravných opatrení a definovanie termínov na odstránenie zistených nedostatkov.
13. BEZPEČNOSŤ VÝVOJA DIELA
    1. Zhotoviteľ sa v súvislosti s plnením tejto Zmluvy o dielo zaväzuje dodržiavať požiadavky na bezpečnosť stanovené:
14. Zákonom o KB, Zákonom o ITVS, Vyhláškou č. 362/2018, Vyhláškou č. 78/2020, Vyhláškou č. 179/2020, Zákonom o ochrane osobných údajov, GDPR, Metodikou pre systematické zabezpečenie organizácií verejnej správy v oblasti informačnej bezpečnosti, Princípmi bezpečnostného vývoja softvéru publikovanými ako odporúčania Kompetenčného a certifikačného centra kybernetickej bezpečnosti,
15. bezpečnostným projektom Diela v zmysle zákona o ITVS a Vyhlášky č. 179/2020,
16. bezpečnostnou politikou Objednávateľa a ďalšími Objednávateľom vydanými a sprístupnenými bezpečnostnými smernicami a štandardmi, a
17. bezpečnostnými požiadavkami uvedenými v tejto Zmluve o dielo.
    1. Oprávnené osoby a zamestnanci Zhotoviteľa, ktorí budú vykonávať pre Objednávateľa činnosti súvisiace s plnením tejto Zmluvy o dielo, musia byť poučení o povinnostiach podľa bodu 22.1 tejto Zmluvy o dielo a o tomto poučení musí Zhotoviteľ vytvoriť záznam, ktorý bude podpísaný poučenou osobou a osobou, ktorá poučenie vykonala. Za riadne poučenie zodpovedá Zhotoviteľ.
    2. Zhotoviteľ sa zaväzuje zaistiť bezpečnosť a odolnosť Diela alebo jeho časti voči aktuálne známym typom útokov a pred jeho odovzdaním vykonať testovanie na prítomnosť známych zraniteľností. V prípade zistenia zraniteľností sa Zhotoviteľ zaväzuje tieto zraniteľnosti odstrániť, vykonať opätovné testovanie a zdokumentovaný výsledok testovania odovzdať Objednávateľovi spolu s dodávaným riešením.
    3. Zhotoviteľ umožní Objednávateľovi vykonať skeny zraniteľností alebo penetračné testy zhotoveného Diela alebo jeho časti v prostredí Objednávateľa pred jeho odovzdaním, pričom sa Zhotoviteľ zaväzuje všetky, týmto testovaním, zistené nedostatky pred odovzdaním Diela alebo jeho časti odstrániť na vlastné náklady a následne umožniť Objednávateľovi opätovné bezpečnostné testovanie. Zistené nedostatky podľa predošlej vety sa na účel tejto Zmluvy o dielo považujú za vady Diela systému úrovne (A).
    4. Dielo musí byť vyvíjané v bezpečnom vývojovom prostredí s použitím nástrojov, ktoré musia byť:
       1. získané legálnym spôsobom z dôveryhodných zdrojov,
       2. stále podporované výrobcom nástroja (t. j. výrobca poskytuje bezpečnostné aktualizácie) a nesmú byť označené ako zastarané,
       3. aktualizované minimálne raz za 6 mesiacov a musia byť aplikované bezpečnostné záplaty vydané výrobcom nástroja.
    5. Vo vývojovom prostredí (vývojárske nástroje a podporné informačné systémy vrátane použitých knižníc tretích strán), v ktorom bude Dielo vyvíjané, musia byť implementované opatrenia na:
       1. zabezpečenie integrity vyvíjaného Diela na základe najvyššej Objednávateľom požadovanej úrovne ochrany integrity informácií, ktoré budú spracovávané vo vyvíjanom riešení,
       2. zaistenie dôvernosti na základe Objednávateľom požadovanej úrovne ochrany dôvernosti citlivých údajov,
       3. zaistenie dostupnosti na základe Objednávateľom požadovanej úrovne dostupnosti informácií, ktoré budú spracovávané.
    6. Zhotoviteľ je povinný spĺňať nasledovné podmienky pri zhotovovaní Diela:
       1. pri tvorbe zdrojového kódu APV musí byť použitý systém na verzionovanie (umožňujúci sledovanie zmien v jednotlivých verziách),
       2. nesmú sa používať funkcie/volania/nástroje, ktoré sú podľa ich dokumentácie v súčasnej dobe zastarané (angl. deprecated) alebo nebezpečné (angl. unsafe) a mali by byť nahradené odporúčanými alternatívami,
       3. APV musí podporovať logovanie a parametrizovateľnú tvorbu logov,
       4. logy súvisiace s vývojom APV musia byť ukladané a archivované minimálne 6 mesiacov po skončení záručnej doby APV podľa bodu 8.2 tejto Zmluvy o dielo,
       5. ak implementovaný APV potrebuje spracovávať Dôverné alebo citlivé informácie, počas vývoja aj testovania musia byť použité anonymizované, resp. fiktívne údaje,
       6. počas vývoja APV musí byť zabezpečené pravidelné monitorovanie nových zraniteľností jednotlivých (najmä externých) súčastí APV a pravidelné aplikovanie autorizovaných bezpečnostných záplat,
       7. po ukončení vývoja musí prejsť APV alebo jeho časť (aplikácia) testovaním a verifikáciou implementovaných opatrení kybernetickej bezpečnosti.
    7. Kontrola vykonaných opatrení sa vykonáva dvoma spôsobmi:
       1. pri odovzdávaní projektu na mieste dohodnutom medzi Objednávateľom a Zhotoviteľom,
       2. počas implementácie projektu na mieste, kde prebieha vývoj riešenia.
    8. Zdokumentovanie naplnených bezpečnostných požiadaviek, implementovaných bezpečnostných opatrení a akceptácia bezpečnostného projektu Diela a implementovaných opatrení sa riadia ustanoveniami čl. 6 tejto Zmluvy o dielo.
    9. V prípade, že bude Zhotoviteľ aj po odovzdaní Diela poskytovať Objednávateľovi podporu (support) k tomuto Dielu, bude potrebné uzatvorenie zmluvy o zabezpečení plnenia bezpečnostných opatrení v zmysle § 19 ods. 2 Zákona o KB a § 8 Vyhlášky č. 362/2018. Ide o prípad, ak sa Dielo stáva súčasťou základnej služby v zmysle Zákona o KB.
18. UKONČENIE ZMLUVY
    1. Táto Zmluva o dielo zaniká:
       1. uplynutím doby, na ktorú bola uzavretá,
       2. písomnou dohodou Zmluvných strán,
       3. písomným odstúpením od Zmluvy o dielo Zmluvnou stranou podľa podmienok ustanovených v tejto Zmluve o dielo,
       4. výpoveďou zo strany Objednávateľa bez uvedenia dôvodu s 3-mesačnou výpovednou lehotou, pričom výpovedná lehota začína plynúť prvým dňom mesiaca nasledujúceho po mesiaci, v ktorom bola doručená výpoveď Zhotoviteľovi.
    2. Ak bude táto Zmluva o dielo predčasne ukončená dohodou Zmluvných strán, tvorí stanovenie spôsobu vysporiadania vzťahov vzniknutých na základe tejto Zmluvy o dielo podstatnú náležitosť dohody o ukončení účinnosti tejto Zmluvy o dielo. V rámci tejto dohody sa vysporiada aj udelenie licencií k odovzdanému Dielu alebo jeho časti v súlade s čl. 11 Zmluvy o dielo.
    3. Zmluvné strany môžu odstúpiť od tejto Zmluvy o dielo nasledovným spôsobom:

Bezodkladne v prípadoch:

* + 1. podľa bodu 23.4 tohto článku Zmluvy o dielo,
    2. podstatného porušenia zmluvných povinností druhou Zmluvnou stranou, konkrétne v prípadoch podľa bodu 23.5 tohto článku Zmluvy o dielo alebo v prípadoch podstatného porušenia zmluvných povinností druhou Zmluvnou stranou v prípadoch stanovených Obchodným zákonníkom,
    3. stanovených zákonom (napr. podľa § 19 Zákona o VO alebo § 15 ods. 1 Zákona o registri partnerov verejného sektora).

Po poskytnutí dodatočnej lehoty na splnenie porušenej zmluvnej povinnosti v prípade:

* + 1. nepodstatného porušenia zmluvných povinností druhou Zmluvnou stranou podľa bodu 23.6 tohto článku Zmluvy o dielo alebo nepodstatného porušenia zmluvných povinností druhou Zmluvnou stranou v prípadoch stanovených Obchodných zákonníkom.
  1. Zmluvné strany sa dohodli, že môžu odstúpiť od tejto Zmluvy o dielo, ak:
     1. Zhotoviteľ preruší alebo skončí svoju podnikateľskú činnosť alebo stratí podnikateľské oprávnenie potrebné pre plnenie tejto Zmluvy o dielo,
     2. Zhotoviteľ vstúpi do likvidácie bez právneho nástupcu,
     3. je Zhotoviteľ preukázateľne v úpadku alebo je na majetok Zhotoviteľa vyhlásený konkurz, zastaví sa konkurzné konanie pre nedostatok majetku Zhotoviteľa alebo sa zruší konkurz pre nedostatok majetku Zhotoviteľa,
     4. sa Zhotoviteľ stane spoločnosťou v kríze v zmysle § 67a Obchodného zákonníka,
     5. je majetok Zhotoviteľa predmetom exekučného konania,
     6. bol Zhotoviteľovi právoplatne uložený trest zrušenia právnickej osoby, trest zákazu činnosti, trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie, trest zákazu účasti vo verejnom obstarávaní podľa Zákona o trestnej zodpovednosti právnických osôb,
     7. bol štatutárny orgán Zhotoviteľa alebo člen štatutárneho alebo dozorného orgánu Zhotoviteľa právoplatne odsúdený za niektorý z trestných činov korupcie (trestné činy podľa ôsmej hlavy tretieho dielu osobitnej časti Trestného zákona), trestný čin legalizácie príjmov z trestnej činnosti (§ 233 Trestného zákona), trestný čin poškodzovania finančných záujmov Európskej únie (§ 263 Trestného zákona), trestný čin machinácie vo verejnom obstarávaní alebo vo verejnej dražbe (§ 266 Trestného zákona), ako aj za akýkoľvek trestný čin, ktorého skutková podstata súvisí s podnikaním Zhotoviteľa v oblasti IT technológií alebo výkonom jeho činnosti,
     8. ak preukázateľne nastala skutočnosť, ktorá môže viesť k výmazu Zhotoviteľa alebo jeho subdodávateľa v zmysle čl. 18 tejto Zmluvy o dielo z registra partnerov verejného sektora podľa zákona o registri partnerov verejného sektora,
     9. strana porušujúca túto Zmluvu o dielo vedela v čase jej uzatvorenia alebo v tomto čase bolo možné rozumne predvídať s prihliadnutím na účel tejto Zmluvy o dielo, ktorý plynie z jej obsahu a z okolností jej uzatvorenia, že druhá Zmluvná strana nebude mať záujem na plnení povinností pri takom porušení tejto Zmluvy o dielo,
     10. ešte nedošlo k plneniu z tejto Zmluvy o dielo a výsledky finančnej kontroly NIKA alebo Vykonávateľa, neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.
  2. Podstatným porušením zmluvnej povinnosti podľa tejto Zmluvy o dielo je:
     1. nepravdivosť niektorého z vyhlásení Zmluvnej strany podľa čl. 2 tejto Zmluvy o dielo,
     2. strata platnosti poistnej zmluvy alebo potvrdenia podľa bodu 2.4 tejto Zmluvy o dielo alebo zníženie poistného krytia vyplácaného v prospech Objednávateľa na sumu, ktorá nezodpovedá Cene Diela,
     3. dodanie APV alebo jeho časti tak, že nesplní akceptačné kritériá v dôsledku čoho Objednávateľ odmietne akceptovať APV alebo jeho časť podľa bodu 6.10 tejto Zmluvy o dielo,
     4. porušenie záruky Zhotoviteľa podľa bodov 8.3 alebo 8.4 tejto Zmluvy o dielo, ktoré vznikne uplatnením práva tretej osoby (napr. z priemyselného alebo iného duševného vlastníctva) voči Objednávateľovi,
     5. porušenie ktorejkoľvek z povinností Zhotoviteľa vzťahujúcej sa k subdodávateľom podľa čl. 18 tejto Zmluvy o dielo,
     6. porušenie ktorejkoľvek z povinností Zhotoviteľa pri výkone kontroly/auditu/overovania podľa čl. 21 tejto Zmluvy o dielo,
  3. Nepodstatným porušením zmluvnej povinnosti podľa tejto Zmluvy o dielo je nesplnenie zmluvnej povinnosti neuvedenej v bode 23.5 tohto článku Zmluvy o dielo.
  4. Odstúpenie od Zmluvy o dielo musí byť vyhotovené v písomnej podobe a riadne odôvodnené spoločne s uvedením konkrétneho dôvodu odstúpenia podľa tohto článku Zmluvy o dielo. Odstúpenie nadobúda účinnosť preukázateľným doručením druhej Zmluvnej strane.
  5. Pre prípady ukončenia Zmluvy o dielo v zmysle tohto článku platí, že Zmluvná strana, ktorá odstúpila od tejto Zmluvy o dielo je oprávnená si ponechať odovzdané plnenia, ak takéto plnenie má vzhľadom na svoju povahu pre oprávnenú stranu hospodársky význam bez zvyšku plnenia, pri ktorom nastalo omeškanie, napr. sú objektívne použiteľné za účelom pokračovania dodávky Diela, alebo ide o samostatne funkčnú časť Diela. V takomto prípade vzniká druhej Zmluvnej strane nárok na dohodnutú pomernú časť ceny v závislosti od miery odovzdania časti Diela.
  6. Skončenie tejto Zmluvy o dielo sa nedotýka nároku na náhradu škody vzniknutej porušením tejto Zmluvy o dielo alebo zákona, nároku na zaplatenie zmluvnej pokuty, ktorý vznikol do účinnosti odstúpenia, a ďalej ustanovení, ktoré vzhľadom na svoju povahu majú trvať aj po ukončení tejto Zmluvy o dielo, najmä ustanovenia o povinnosti mlčanlivosti, komunikácii, licencii a riešení sporov.

1. ZÁVEREČNÉ USTANOVENIA
   1. Táto Zmluva o dielo nadobúda platnosť dňom jeho podpisu Zmluvnými stranami a účinnosť' dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
   2. Zmluva o dielo sa uzatvára na dobu určitú, a to do dňa akceptácie celého Diela, ku ktorej dôjde podpísaním Záverečného akceptačného protokolu, s výnimkou tých ustanovení a záväzkov, z ktorých povahy vyplýva, že ich účinok pretrváva aj po skončení tejto Zmluvy o dielo.
   3. Ustanovenia tejto Zmluvy o dielo predstavujúce obchodné tajomstvo Zhotoviteľa a ktoré sa netýkajú priamo nakladania s verejnými prostriedkami, ustanovenia týkajúce sa ochrany utajovaných skutočností, ako i technické predlohy, návody, výkresy, projektové dokumentácie, modely, spôsob výpočtu jednotkových cien a vzory (§ 5a ods. 4 Zákona o slobodnom prístupe k informáciám), sa nezverejňujú a sú účinné aj bez ich zverejnenia.
   4. Ak počas účinnosti tejto Zmluvy o dielo zmení Zhotoviteľ názov/obchodné meno, prípadne dôjde k jeho rozdeleniu, zlúčeniu alebo splynutiu, je povinný o tejto skutočnosti bezodkladne písomne informovať Objednávateľa, spolu s uvedením, ako prechádzajú práva a záväzky z tejto Zmluvy o dielo na jeho právneho nástupcu a aký subjekt je jeho právnym nástupcom.
   5. Zmluvné strany sa dohodli, že vzťahy neupravené touto Zmluvou o dielo sa riadia príslušnými ustanoveniami Obchodného zákonníka a Autorského zákona v platnom a účinnom znení a právnym poriadkom Slovenskej republiky. Rozhodným právom na účely prejednania a rozhodnutia sporov, ktoré vzniknú z tejto Zmluvy o dielo alebo v súvislosti s ňou je právo Slovenskej republiky.
   6. V prípade rozporu medzi ustanoveniami tejto Zmluvy o dielo a ustanoveniami všeobecne záväzných právnych predpisov právneho poriadku Slovenskej republiky, ktoré je možné dohodou Zmluvných strán vylúčiť, platia ustanovenia tejto Zmluvy o dielo.
   7. V prípade vzniku sporu z tejto Zmluvy o dielo alebo v súvislosti s ňou sa Zmluvné strany zaväzujú vyvinúť maximálne úsilie na vyriešenie takéhoto sporu primárne vzájomnou dohodou a zmierom a v prípade neúspechu sú na prejednanie a rozhodnutie sporov príslušné súdy Slovenskej republiky.
   8. Neoddeliteľnou súčasťou tejto Zmluvy o dielo sú nasledovné prílohy:
      1. **Príloha č. 1:** ZoD\_Opis predmetu zákazky - KDS
      2. **Príloha č. 2:** ZoD\_Doba plnenia Diela, časový harmonogram - KDS
      3. **Príloha č. 3:** ZoD\_Rozpočet a harmonogram fakturačných míľnikov - KDS
      4. **Príloha č. 4:** ZoD\_Zoznam subdodávateľov - KDS
      5. **Príloha č. 5:** ZoD\_Kategorizácia vád APV - KDS
      6. **Príloha č. 6:** ZoD\_Zoznam použitých SW a SW 3. strán a ich licenčných podmienok - KDS
      7. **Prílohe č. 7**: ZoD\_Zoznam dodaných HW produktov - KDS
   9. Táto Zmluva o dielo je vyhotovená v piatich (5) vyhotoveniach s platnosťou originálu, z toho tri (3) vyhotovenia pre Objednávateľa a dve (2) vyhotovenia pre Zhotoviteľa.
   10. Zmluvné strany týmto vyhlasujú, že obsah tejto Zmluvy o dielo im je známy, predstavuje ich vlastnú slobodnú a vážnu vôľu, je vyhotovený v správnej forme, a že tomuto obsahu aj právnym dôsledkom porozumeli a súhlasia s nimi, na znak čoho pripájajú svoje vlastnoručné podpisy.

V Bratislave dňa \_\_.\_\_.\_\_\_\_ V  dňa \_\_.\_\_.\_\_\_\_

|  |  |  |
| --- | --- | --- |
| **Objednávateľ:** |  | **Zhotoviteľ:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Národná agentúra pre sieťové a elektronické služby**  Ing. Ľubomír Mindek  generálny riaditeľ |  | **xxx**  Konateľ |